hotchpotch/miracl-hf-unified huggingface dataset:
రాధిక ఆప్టే
రాధిక ఆప్టే ఒక భారతీయ నటి. స్వతహాగా మరాఠీ నటి అయినప్పటికీ కొన్ని తెలుగు మరియు హిందీ సినిమా లలో నటించింది.
వీరిది సినిమాలతో సంబంధం లేని కుటుంబం. వీరి నాన్న గారు చారుదత్ ఆప్టే ఒక్క పుణేలోనే కాదు... మహారాష్ట్ర అంతటా పేరున్న నరాల వైద్యుడు. అమ్మ జయశ్రీ ఆప్టే పేరున్న మత్తు మందు వైద్యనిపుణురాలు. ఈమె, ఇద్దరు తమ్ముళ్ళు - మొత్తం ముగ్గురు సంతానం. ఈవిడ లండన్‌లో నృత్యం నేర్చుకుని రంగస్థలం మీద నటిస్తూ, అటు నుంచి మరాఠీ రంగానికీ, హిందీ సినీ రంగానికీ పరిచయమయ్యింది. ఈవిడ సినిమాలు చూసి, దర్శకుడు రామ్ గోపాల్ వర్మ సహాయకులెవరో చెప్పడంతో, ఆయన ‘రక్తచరిత్ర’ సినిమాకు ఆడిషనింగ్‌కు పిలిచారు.తర్వాత అందులో ఎంపికై రక్తచరిత్ర సినిమాలో నటించింది.
సినిమాలలోకి రాకముందే 2002 నుండి రంగస్థల నటిగా కొనసాగుతున్నది. మరాఠీ, హిందీ, ఇంగ్లీషుల్లో ప్రయోగాత్మక నాటకాలలో నటించింది. వీరి సొంత ఊరు పుణేలో చాలా నాటక సంస్థలతో కలసి పనిచేసింది. ముఖ్యంగా 'ఆసక్త ' అనే రంగస్థల బృందంతో ఎక్కువగా పనిచేసింది. పుణేలోని 'బాల గంధర్వ ' లాంటి ప్రసిద్ధ వేదికలపై ప్రదర్శనలిచ్చింది.
యంత్రము (తంత్రము)
యంత్రము తంత్రము లో శక్తికీ శక్తి యొక్క ప్రతిరూపాలకీ సూచికలుగా ఉపయోగించబడే పరికరములు. ఇవి సాధారణంగా రేఖా చిత్రాల రూపంలో ఉంటాయి. ఇవి ద్విమీతీయంగా (two-dimensional) లేదా త్రిమీతీయంగా (three dimensional) ఉంటాయి. ఈ యంత్రాలలోని మధ్యభాగం లో దైవశక్తి కేంద్రీకరించబడి ఉంటుందని తంత్రములో ఒక నమ్మకము.
త్రిపుర సుందరి
త్రిపుర సుందరి లేదా మహా త్రిపుర సుందరి (షోడసి , లలిత మరియు రాజరాజేశ్వరి ) దశ మహావిద్యలలో ఒక స్వరూపము. సాక్ష్యాత్ ఆది పరాశక్తి. ముల్లోకాలకి సుందరి కావున త్రిపుర సుందరి అంటారు. పదహారేళ్ళ వయసు కల, పదహారు వివిధ కోరికలు కలది కావు షోడసి అని వ్యవహరిస్తారు.
త్రిపుర అనగా ముల్లోకములు. సుందరి అనగా అందమైనది. కావున త్రిపుర సుందరి అంటే ముల్లోకములని పాలించే సుందరి అని అర్థం.
అయితే త్రిపుర అనే పదానికి అర్థాలు అనేకం. ఈ దేవతకి ఉన్న మూడు వివిధ రూపాల వల్ల కూడా ఆ పేరు వచ్చినదని సిద్ధాంతము కలదు. భాస్కరాచార్యులు రచించిన త్రిపుర ఉపనిషత్తులో
లలిత అనగా ఆటలు ఆడునది అని అర్థము. సృష్టి, స్థితి మరియు లయలు దేవి యొక్క ఆటలు.
దుర్గాపురం
"దుర్గాపురం" కృష్ణా జిల్లా గన్నవరం మండలానికి చెందిన గ్రామం.పిన్ కోడ్ నం. 521 102., ఎస్.టి.డి.కోడ్ = 08676.
మండల పరిషత్తు ప్రాథమిక పాఠశాల:- ఈ పాఠశాల వార్షికోత్సవం 2015, మార్చి-9వ తేదీ నాడు నిర్వహించారు. [1]
ఈ గ్రామం కేసరపల్లి గ్రామానికి ఒక శివారు గ్రామం.
[1] ఈనాడు విజయవాద; 2015, మార్చి-10; 4వ పేజీ.
హెచ్చార్కె
హెచ్చార్కె అసలు పేరు కొడిదెల హనుమంతరెడ్డి. ఇతను కవి, కథకుడూ, విమర్శకుడూ, పాత్రికేయుడూ. 
దిగువ మధ్యతరగతి కుటుంబంలో జన్మించాడు. కర్నూలు జిల్లా, గడివేముల మండలం, గని అనే గ్రామంలో 1951, అక్టోబర్ 10న కొడిదెల సుబ్బమ్మ, సంజీవరెడ్డి దంపతులకు జన్మించాడు. తలముడిపి గ్రామంలో ఉన్నత పాఠశాల విద్య పూర్తిగావించాడు. విజయవాడలోని ఆంధ్ర లయోలా కళాశాలలో డిగ్రీ, ఆంధ్ర విశ్వవిద్యాలయం, విశాఖపట్టణంలో ఎం.ఎ. చదివాడు.
ఇతడు నక్సలైటు ఉద్యమం వైపు ఆకర్షితుడై పన్నెండేళ్లు ఆ ఉద్యమజీవితం గడిపాడు. రెండు సంవత్సరాలు కారాగారవాసం చేశాడు. విమోచన పత్రికకు సంపాదకత్వం నెరిపాడు. విప్లవ రచయితల సంఘంలో క్రియాశీలక పాత్రను నిర్వహించాడు. తర్వాత పదహారేళ్లపాటు వర్కింగ్ జర్నలిస్టుగా ఉదయం, ఈనాడు తదితర పత్రికలలో పనిచేశాడు. ఉదయం, ఈనాడు, ఆంధ్రజ్యోతి, ఆంధ్రప్రభ మొదలైన పత్రికలలో రాజకీయ, ఆర్థిక, సాహిత్య వ్యాసాలను పావని, దినకర్, కె.సంజీవ్ అనే పేర్లతో వ్రాశాడు. ఆంధ్రజ్యోతి, సాక్షి, వార్త, సృజన,నూతన, సీమ సాహితి మొదలైన పత్రికలలో కథలు కవితలు ప్రకటించాడు.
స్మృతికాలపు స్త్రీలు
స్మృతికాలపు స్త్రీలు (Women in the Smritis) జటావల్లభుల పురుషోత్తము రచించిన పుస్తకం. ఇది 1935 లో తొలిసారిగా ఆంధ్ర గీర్వాణ విద్యాపీఠము తరపున వల్లూరి సూర్యనారాయణరావుగారు ప్రచురించారు.
ఫార్చ్యూన్ 500 కంపెనీలు మహిళా (సిఈఒ) జాబితా
ఫార్చ్యూన్ 500 కంపెనీలు మహిళా (సిఈఒ) జాబితా యొక్క జాబితా ఈ క్రింద సూచించబడి ఉంది. ఇది 2014 అక్టోబరు నాటికి నవీకరించబడింది. .
మహిళలు ప్రస్తుతం ఫార్చ్యూన్ 500 కంపెనీలులో సిఈఒ పాత్రలు 5.2 శాతంగా ఉంది.
గస్టావ్ డోరె
గస్టావ్ డోరే పూర్తి పేరు పాల్ గస్టావ్ లూయిస్ క్రిస్టోఫర్ డోరె Paul Gustave Louis Christophe Doré (/dɔːˈreɪ/; French: [ɡystav dɔʁe]; 6 జనవరి 1832 – 23 జనవరి 1883) ఫ్రాన్స్ కి చెందిన ప్రముఖ చిత్రకారుడు, శిల్పి, నగిషీలు చెక్కే శిల్పి. ముఖ్యంగా నగీషీలు చెక్కడంలో ప్రసిద్దుడు. ప్రముఖ నవలలైన "ది పారడైజ్ లాస్ట్" "డాన్ క్విక్సట్" ఇంకా అనేకమైన నవలలకు చిత్రాలతో పాటూ నగీషీలు చెక్కాడు.
For a complete gallery of all 41 Doré illustrations see Les Contes de Perrault
క్యాండీ క్రష్ సాగా
కాండీ క్రష్ సాగా అనేది కింగ్ కంపెనీ వారు 2012 ఏప్రిల్ 12న ఫేస్‌బుక్ కోసం, 2012 నవంబరు 14న స్మార్ట్‌ఫోన్లకు మొబైల్ యాప్‌గా విడుదల చేసిన మూడింటిని మేచ్ చేసే పజిల్ వీడియో గేమ్. 4కోట్ల అరవైలక్షలమంది నెలవారీ సగటు వాడుకరుల సంఖ్యతో ఫార్మ్‌విల్లే 2ను ఫేస్‌బుక్‌లోకెల్లా ప్రజారంజకమైన ఆటగా నిలబడింది. వారి బ్రౌజర్ గేమ్ "క్యాండీ క్రష్"తో పోలిస్తే చాలా భేదం కలిగినది. 2013 నవంబరులో, "డ్రీమ్‌వరల్డ్" అనే ఎక్స్పాన్షన్ విడుదల చేశారు, పాతవెర్షన్ కన్నా మరింత కష్టభరితమైన వెర్షన్‌గా తయారుచేశారు. (డ్రీమ్‌వరల్డ్ 50వ లెవెల్ ఆడాకా తెరుచుకుంటుంది, స్క్రీన్ కుడివైపున ఉన్న ఓడస్ అనే గుడ్లగూబపై నొక్కితే తెరుచుకుంటుంది.)
కాండీ క్రష్ గేమ్ ని Truth or dare questionsతో మీ ఆడటం
యం.వి.రమణారెడ్డి
యం.వి.రమణారెడ్డి కడప జిల్లాకు చెందిన రాజకీయ నాయకుడు. రచయిత. మాజీ శాసన సభ్యుడు. ఇతడు గుంటూరు మెడికల్ కాలేజీలో ఎం.బి.బి.ఎస్. చదివాడు. గుంటూరులో చదివే రోజుల్లో కవిత అనే మాసపత్రికను కొంతమంది మిత్రులతో కలిసి నడిపాడు. ప్రభంజనం అనే రాజకీయ పక్షపత్రికను కొంతకాలం వెలువరించాడు. ఇతడు విప్లవ రచయితల సంఘం వ్యవస్థాపక సభ్యులలో ఒకడు. ఇతని రచనలు ఉదయం, జ్యోతి, ఆంధ్రప్రభ, ఇండియాటుడే, ఈనాడు, సాక్షి, రచన, నవ్య, సీమ సాహితి తదితర పత్రికలలో ప్రచురింపబడ్డాయి.
స్టాన్లీ క్యూబ్రిక్
స్టాన్లీ క్యూబ్రిక్ ఆంగ్లం: Stanley kubrick. అమెరికాకు చెందిన ప్రముఖ దర్శకుడు, రచయిత, ఎడిటర్, ఛాయాగ్రాహకుడు, మరియు నిర్మాత, పలువురి అభిప్రాయం ప్రకారం ఈ 20వ శతాబ్దపు ఉత్తమ దర్శకులలో ఒకరు.
క్యూబ్రిక్ న్యూయార్క్ నగరంలో జన్మించాడు. కాని తన జీవతంలో ఎక్కువ సమయం ఇంగ్లాండ్లోనే గడిపాడు. కూబ్రిక్ ఎక్కువగా నవలలు, కథలు, ఆధారం చేసుకుని చిత్రాలు తీసేవాడు. క్రైం, జానపథ, శృంగార, హాస్య, వైజ్ణానిక కల్పన, మొదలగు ప్రక్రియల్లో చిత్రాలు నిర్మించాడు. అతను దర్శకత్వం వహించిన 2001 ఎ స్పేస్ ఒడిస్సీ చిత్రం ఛాయాగ్రహానికి కొత్త ఒరవడి సృష్టించింది. స్టీవెస్ స్పీల్బర్గ్ వంటి దర్శకులు ఈ చిత్రం గురించి "his generation's "big bang", with innovative visual effects and scientific realism.అని చెప్పారు.
2001 ఎ స్పేస్ ఒడిస్సీ
2001 ఎ స్పేస్ ఒడిస్సీ ఆంగ్లం:2001 A space odyssey. 1968లో వచ్చిన వైజ్ణానిక కల్పన(science fiction) చిత్రం. ఈ చిత్రాన్ని హాలివుడ్ దర్శకుడు స్టాన్లీ క్యూబ్రిక్ దర్శకత్వం వహించారు. ఈ చిత్రం ప్రముఖ రచయిత ఆర్థర్. సి. క్లార్క్ వ్రాసిన "ది సెంటినెల్" కథను ఆధారం చేసుకుని తీసిన చిత్రం. చిత్రం విడుదలైన తర్వాత ఇదే పేరుతో నవలను కూడా వ్రాసారు.
ఈ చిత్రం యొక్క కథ మానవ పరిణామక్రమం, సాంకేతికత, కృత్రిమ మేథస్సు, గ్రహాంతర జీవనం చుట్టూ నడుస్తుంది. ఈ చిత్రంలో చూపించిన సాంకేతికాంశాలు, వైజ్ణానిక అంశాలు చాలా వరకు ఖచ్చితమైనవి. ఈ సినిమాకు వాడిన విజువల్ ఎఫెక్ట్స్ అంతకుమునుపు ఏ చిత్రంలోనూ వాడలేదు. ఈ చిత్రంలో ఎక్కువగా దృశ్యాలను చూపిస్తూ, సంగీతంతో సిమిమా యొక్క కథను చెప్పటానికి ప్రయత్నించారు. ఈ చిత్రంలో సంభాషణలు చాల తక్కువగా కనిపిస్తాయి.
ఈ చిత్రం విడుదలైన తర్వాత ప్రేక్షకుల నుండి మిశ్రమ స్పందన లభించింది. సినీ విమర్శకుల దృష్టిలో ఈ చిత్రం గోప్ప చిత్రాలలో ఒకటిగా భావిస్తారు. 2002లో నిర్వహించిన ఒక సర్వేలో పది అత్యుత్తమ చిత్రాలలో ఒకటిగా నిలిచింది. ఈ చిత్రం ఆస్కార్ లో 4 విభాగాలలో స్థానం పొంది. విజువల్ ఎఫెక్ట్స్ విభాగంలో గెలుపోందింది. ఈ చిత్రం నేషనల్ ఫిలిం రిజిస్టరి భద్రపరచబడింది. లైబ్రరీ ఆఫ్ కాంగ్రెస్ లో "సాంస్కృతికంగా, చారిత్రకంగా లేదా అభిరుచి పరంగా విశిష్టమైనదిగా స్థానం పొందింది.
అగ్ని దేవాలయం
ప్రాచీన పర్షియా (నేటి ఇరాన్) లో జొరాష్టర్ లేదా జరాతుష్ట్ర స్థాపించిన మతము పేరు జొరాస్ట్రియన్ మతము. వీరు భగవంతుణ్ణి అహూరా మజ్దా అని పిలుస్తారు. వీరి పవిత్ర గ్రంథం జెండ్ అవెస్తా, వీరి దేవాలయాన్ని 'అగ్ని దేవాలయం' లేదా 'ఫైర్ టెంపుల్' లేదా 'అగియారీ' అని అంటారు. 2010 నాటికి ముంబయిలో 50 దేవాలయాలు, ముంబయి తప్ప మిగిలిన భారతదేశంలో 50 దేవాలయాలు, ప్రపంచంలోని యితర దేశాలలో 27 దేవాలయాలు ఉన్నాయి.
ఆర్యుల సమాజంలో బహు విగ్రాహాల ఆరాధన, జంతు బలులు ఉండేవి. యుక్త వయసులో ఉన్న జొరాస్తర్ (జరాతుస్త్ర) కు స్వప్నంలో సృష్టి కర్త అయిన అహురా మాజ్డ పంపిన ఓహు మనా (Vohu Manah) అను దేవ దూత దర్శనమిచ్చి దైవ ప్రకటకన చెప్పగా దేవుడు ఒక్కడే అని నమ్మిన జొరాస్తర్ ఆయ పెద్దలకు వ్యతిరేకంగా ప్రచారం చేయసాగాడు. పూజారులు నమ్మే దేవతలను దేవుళ్ళను దెయ్యాలుగా వర్ణించసాగాడు. దెయ్యాల మతాన్ని వీడమని వారితో చెప్పేవాడు. ఆగ్రహించిన పెద్దలు జొరాస్తర్ ను అంతంచేయాలనుకొని పలుమార్లు విఫలమయ్యారు. జొరాస్తర్ తన బోధనలతో బాక్ట్రియా (Bactria) సామ్రాజ్యపు రాజైన విష్తాస్ప (Vishtaspa) ను ప్రభావితం చేయగలిగాడు. జొరాస్తర్ ముగ్గురు స్త్రీలను వివాహం చేసుకొని ఆరుగురు పిల్లలకు తండ్రి అయ్యాడు. శతాబ్దాల తరువాత బాక్ట్రియాలో ఉన్న ప్రజలు జొరాస్త్రమతాన్ని స్వీకరించారు. చివరికి ట్యురాన్ (Turan) సామ్రాజ్యానికి, పర్షియా సామ్రాజ్యానికి జరిగిన యుద్ధంలో ట్యురాన్ దేశపు రాజు చేతిలో జొరాస్తర్ మరణించాడు. మరణానికి ముందే జొరాస్తర్ తన వంశంనుండి ముగ్గురు రక్షకులు కన్యకలకు జన్మిస్తారని ప్రవచించాడు
ఈ మతము హిందూ, క్రైస్తవ మతములకంటే పూర్వం ఆవిర్భవించింది. జొరాస్త్రియన్ల మత గ్రంథమైన అవెస్త (Avesta) లో దేవుడి పేరు ఆహూరా మజ్దా (Ahura Mazda).
జొరాస్త్రియన్లు అగ్నిని అహురా మజ్దా దేవుడి చిహ్నంగా భావిస్తారు. గుంపుగా ఒకచోట చేరి అగ్నికి ఎదురుగా కూర్చుని అవెస్తాలోని మంత్రాలు చదువుతూ యజ్ఞాలు నిర్వహిస్తారు. జొరాస్త్ర మతము ఏర్పడిన క్రొత్తలో జోరాస్త్రియన్లకు ఎటువంటి దేవాలయాలు ఉండేవి కాదు. గ్రీకు చరిత్రకారుడైన హెరోడొటస్ (Herodotus) జీవించిన కాలం తర్వాత జొరాష్ట్రియన్లు అగ్ని ఎక్కువసేపు మండే విధంగా కట్టడాలు నిర్మించుకొన్నారు. అవే అగ్ని దేవాలయాలు (Fire Temples). నేడు అగ్ని దేవాలయాలు టర్కీ, ఇరాన్, భారతదేశం లోను మిగిలియున్నాయి.
జొరాస్తర్ జీవించిన కాలంలో ఆకాశం, రాళ్ళు, భూమి, నక్షత్రాలు, గ్రహాలు, నదులు, సముద్రాల ఘోష, మరణం, అగ్ని, సమాధులు - ఇవన్నీ విగ్రహాల రూపాలు దాల్చాయి. కాలక్రమేణా ఇండో-ఆర్యన్ తెగల్లో చీలికలు వచ్చాయి. దానితో వారు ఒకే దేవుడిని ఆరాధించే వారిగా (Monotheists) మరియు అనేక దేవుళ్ళను ఆరాధించేవారిగా (Polytheists) చీలిపోయారు. ఫలితంగా అనేక దేవుళ్ళను ఆరాధించే శాఖ వారు పాకిస్తాన్, హిమాలయాల గూండా భారత దేశానికి చేరుకొని నాలుగు వేదాలు (ఋగ్వేదం, యజుర్వేదం, సామవేదం, అధర్వణ వేదం) వ్రాసుకోగా, ఒకే దేవుడిని ఆరాధించే శాఖ వారు మాత్రం అక్కడే స్థిరపడి ప్రవక్త జొరాష్టర్ చెప్పిన సిద్దాంతాలు ఆచరించారు
పార్శీలు ఆరాధించే అగ్ని దేవాలయం హైదరాబాద్‌లోని అబిడ్స్‌లో ఒకటి ఉంది. దీని నిర్మాణం 1904లో జరిగింది. పార్శీలలో ముఖ్యులైన షనాయ్ వంశీయులు తిలక్‌రోడ్‌లో 190 మార్చిలో స్థలం కొనుగోలు చేసి ‘మానెక్‌బాయ్ నస్సేర్‌వాన్‌జీ షనాయ్’ పేరున ‘అగ్ని దేవాలయాన్ని’ నిర్మించారు. 1904 అక్టోబర్ 16న ఇది ప్రారంభమైంది. ఈ ఆలయం పూర్తిగా ఇండో-యూరోపియన్ నిర్మాణ శైలిలో ఉంటుంది. కేవలం సున్నం ఇటుకలతో నిర్మితమై ఉంటుంది. హైదరాబాద్ అత్యంత పురాతన కట్టడాలలో ఇది ఒకటి. దీన్ని ప్రభుత్వం వారసత్వ కట్టడంగా గుర్తించింది.
యేజెళ్ళ శ్రీరాములు చౌదరి
యేజెళ్ళ శ్రీరాములు చౌదరి ఆయుర్వేద పశువైద్యాచార్యులు. 
ఆయన గుంటూరు జిల్లా తెనాలి లో స్థిరపడ్డారు.అంగలూరు గ్రామంలో 1897 లో జన్మించారు. కాలేజీ చదువులతో నిమిత్తం లేకుండానే పశు వైద్య శాస్త్ర రంగంలో ప్రవేశించి అనితర సాధ్యమైన కృషి చేసి "అభినవ సహదేవ" గా దేశ స్థాయి ఖ్యాతిని అందుకున్నారు. పశువైద్య రంగంలో వివిధ వైద్య గ్రంథాలను రాసారు. పశువుల వ్యాధుల నివారణకు నూతన ఔషథాలను రూపకల్పన చేసారు.
1926 తెనాలిలో పశువైద్య కళాశాలను నెలకొల్పడమే కాక, పశువుల వ్యాథుల పరిశోధనకు, అవసరమైన మందుల తయారీకి ప్రత్యేకంగా మరో సంస్థను స్థాపించారు. మందుల తయారీ నిమిత్తం అవసరమైన మూలికా మొక్కలను పెంచడానికి ప్రత్యేక అటవీ క్షేత్రానికి రూపకల్పన చేసారు. పశువైద్యంలో అంతర్జాతీయ ఖ్యాతిని గడించిన తరువాత రాష్ట్ర , కేంద్ర ప్రభుత్వాలు గుర్తించాయి.
ఆయన వైద్యకళా విభూషణ బిరుదాంకితులు. శ్రీరాములు పశువైద్య గ్రంథమాల, ఆయుర్వేద పశుచికిత్సాలయాల వ్యవస్థాపకులు. ఆంధ్ర జాతీయ పశువైద్య విద్యాపీఠానికి అధ్యక్షునిగా, ఆంధ్ర జాతీయ పశువైద్య కళాశాలకు ఆయన ప్రాచార్యుని(ప్రిన్సిపల్)గా వ్యవహరించారు. ఇతనికి అభినవ సహదేవ అనే బిరుదు ఉంది. గోసేవ పత్రికకు సంపాదకత్వం వహించి నడిపినారు.
ఈయన 1960 లో మరంచినారు. తెనాలి పట్టణంలో ఈయన స్థాపించిన సంస్థలు ఈనాటికీ సేవలందిస్తున్నాయి.
కొండుభట్లపాలెం
"కొండుభట్లపాలెం" గుంటూరు జిల్లా బాపట్ల మండలానికి చెందిన గ్రామం.
ఈ గ్రామములోని జె.పి.నగర్‌లో వెలసిన ఈ ఆలయంలో స్వామివారి బ్రహ్మోత్సవాలు నిర్వహించుచున్నారు. ఈ కార్యక్రమంలో భాగంగా, వేదపండితుల మంత్రోచ్ఛారణల మధ్య స్వామివారి కళ్యాణోత్సవాన్ని కన్నులపండువగా నిర్వహించారు. [3]
ఈ ఆలయ పంచమ శిడిమాను ఉత్సవాలు, 2015, మే నెల 22వ తేదీ శుక్రవారం నుండి 24వ తేదీ ఆదివారం వరకు, వైభవంగా నిర్వహించారు. 24వ తేదీ ఆదివారంనాడు, అమ్మవారికి పొంగళ్ళ సమర్పణ, అనంతరం శిడిమాను ఉత్సవం నిర్వహించారు. విద్యుత్తు ప్రభలతో ప్రదర్శన నిర్వహించడం ఈ ఉత్సవాలలో విశేషం. [2]
బాపట్ల మండల పరిధిలోని కొండుభట్ల పాలేనికి చెందిన శ్రీ జి.కె.నాయుడు, విజయనిర్మల దంపతుల కుమార్తె అయిన సౌజన్య, కొత్త ఢిల్లీలోని ఐ.ఐ.టి.లో ఇ.సి.ఇ. విభాగంలో, ఆఖరి సంవత్సరం బి.టెక్ చదువుచున్నది. ఈమె ఇటీవల గేట్ (Graduate Aptitude Test in Engineering) ప్రవేశ పరీక్ష వ్రాసినది. 2015, మార్చి-12వ తేదీనాడు వెల్లడించిన ఆ పరీక్షా ఫలితాలలో ఈమె జాతీయస్థాయిలో 110వ రాంకు సాధించింది. [1]
[1] ఈనాడు గుంటూరు రూరల్; 2015, మార్చి-13; 3వపేజీ.
[2] ఈనాడు గుంటూరు సిటీ; 2015, మే-25; 30వపేజీ.
[3] ఈనాడు గుంటూరు రూరల్/రేపల్లె; 2017, మార్చి-9; 1వపేజీ.
ప్రభంజనం (పత్రిక)
ఈ రాజకీయ వార్తా పత్రిక పక్షపత్రికగా వెలువడింది. యం.వి.రమణారెడ్డి సంపాదకత్వంలో ప్రొద్దుటూరు నుండి వెలువడింది. 1969లో తొలిసంచిక వెలువడింది. 1972 వరకు ఈ పత్రిక నిరాటంకంగా నడిచింది.
స్ప్రెడ్‌షీట్
స్ప్రెడ్‌షీట్ అనేది పట్టిక రూపంలో ఏర్పాటుకు, విశ్లేషణ మరియు డేటా యొక్క నిల్వ కొరకు ఉండే ఒక ఇంటరాక్టివ్ కంప్యూటర్ అప్లికేషన్ ప్రోగ్రాం. స్ప్రెడ్‌షీట్లు పేపర్ అకౌంటింగ్ వర్క్‌సీట్ల యొక్క కంప్యూటరీకరణ అనుకరణలుగా అభివృద్ధి పరచబడ్డాయి. ఈ ప్రోగ్రాం డేటాను అమరిక యొక్క సెలులగా, అడ్డు వరసలలో మరియు నిలువు వరసలలో పేర్చి అమలు పరచి చూపిస్తుంది. అమరిక యొక్క ప్రతి సెల్ మోడల్-వ్యూ-కంట్రోలర్ ఎలిమెంట్, అది సంఖ్య లేదా టెక్స్ట్ లలో ఏదో ఒకదానిని లేదా ఫార్ములాల యొక్క ఫలితాలనో కలిగి ఉంటుంది, అది ఇతర సెలుల యొక్క విషయాల మీద ఆధారపడి విలువలను ప్రదర్శిస్తాయి. స్ప్రెడ్‌షీట్ వినియోగదారులు నిల్వ చేయబడిన ఏ విలువనైనా మరియు లెక్కించబడిన విలువలపై ప్రభావాలు గమనించి సర్దుబాటు చేసుకోవచ్చు.
కొన్నెమరా పబ్లిక్ లైబ్రరీ
కొన్నెమరా పబ్లిక్ లైబ్రరీ భారతదేశం లోని తమిళనాడు రాష్ట్రం లోని చెన్నై పట్టణం లోని ఎగ్మూరు ప్రాంతంలో ఉంది. ఇది భారత దేశంలో ప్రచురితమైన అన్ని పుస్తకాలు, వార్తా పత్రికలను భద్రపరిచే నాలుగు గ్రంథాలయాలలో ఒకటి. దీనిని 1890 లో స్థాపించారు. ఈ గ్రంథాలయంలో శతాబ్దాల పాత ప్రచురణలు, భారత దేశంలోని ప్రసిద్ధ పుస్తకాల సేకరణ కలిగి యున్నది. ఇది యునైటెడ్ నేషన్స్ దిపోసిటరీ లైబ్రరీకి కూడా తన సేవలందిస్తుంది.
ఈ గ్రంథాలయం బ్రిటీషు సామ్రాజ్యంలోని మద్రాసు ప్రెసిడెన్సీ లోని మద్రాసులో 1860 లో కెప్టెన్ జెస్సీ మెడ్చెల్ మద్రాసు మ్యూజియానికి అనుబంధంగా చిన్న గ్రంథాలయంగా ప్రారంభించబడింది. హిల్లీబరీ కళాశాల గ్రంథాలయములో అధికంగా ఉన్న వందలాది పుస్తకాలను మద్రాసు ప్రభుత్వం మద్రాసు మ్యూజియం నకు అప్పగించింది. బ్రిటిష్ మ్యూజియం లైబ్రరీ మద్రసు మ్యూజియం నకు అనుబంధంగా 1890 వరకు ఉంది. ఉచిత పబ్లిక్ గ్రంథాలయం అవసరమైనప్పుడు మద్రాసు ప్రభుత్వం లోని లార్డ్ కన్నెమర 22 మార్చి, 1890 లో ఈ గ్రంథాలయాన్ని స్థాపించాడు. ఈ గ్రంథాలయం 1896 లో ప్రారంభించబడింది. దానికి అప్పతి గవర్నర్ కొన్నెమరా పేరు పెట్టబడింది. ఈ గ్రంథాలయం 1948 లో మద్రాసు పబ్లిక్ లైబ్రరీల చట్టం 1948 ప్రకారం కేంద్ర గ్రంథాలయంగా మారినది. ఈ గ్రంథాలయం ఆసియాలోని అతీ పెద్ద గ్రంథాలయాలలో ఒకటి.
The library was as part of a cultural complex that grew in the grounds of what was once called The Pantheon. The entire complex now boasts buildings that reflect architectural unity, even while demonstrating the various stages of Indo-Saracenic development, from Gothic-neo-Byzantine to Rajput Mughal and Southern Hindu Deccani.
The new building, which was added to the Library in 1973, has a vast collection of books, a much sought after text-book section, a periodicals hall, a reference room, a video room, an entire floor for books from the Indian languages, a Braille Library and an IAS study centre. Efforts are on to fully computerise the library database, which could ensure easy access to books. The library has a collection of over 600,000 books.
In 1981 the central government ordered that the library became one of the four national depository libraries.
The library, however, is not a registered member of the International Federation of Library Associations and Institutions (IFLA).
పశుపతి నాగనాథ కవి
పశుపతి నాగనాథ కవి తెలుగు కవి మరియు సంస్కృత పండితుడు. 
నాగనాథ కవి శాసన ప్రమాణాల ప్రకారం ఇతను క్రీ.శ.1369 కాలం నాటి వాడు. ఇతని తండ్రి గారు పశుపతి. అందుకే ఆయనను పశుపతి నాగనాథ కవిగా వ్యవహరిస్తారు. ఇతను అనపోతనాయకుని ఆస్థాన కవి. అనపోతనాయకుడు పద్మ నాయకులలో ఆరవ వాడు. ఇతని గురువు విశ్వేశ్వర కవి చంద్రుడు. గురువు గారు చమత్కార చంద్రిక అనే కావ్యాలంకార గ్రంథం వ్రాసాడు. ఇందులో కావ్య గుణ దోషాల గురించి విపులమైన చర్చ జరిపాడు. ఇదియే కాక విస్వస్వర కవి చమత్కార చంద్రిక, కందర్ప సంభవం, కరునాకందళం, వీర భద్ర విభ్రున్జనం వంటి పెక్కు రచనలు చేసాడు. అతని శిష్యుడైన నాగ నాథ కవి సంస్కృత మరియు తెలుగు భాషాల్లో పండితుడు. 
మదన విలాసం అనే భాణం వ్రాసినట్లు విష్ణు పురాణాన్ని తెనిగించినట్లు శాసన ప్రమాణాల ద్వారా తెలియవస్తున్నది గానీ ఇవి రెండూ అలభ్యాలు. మదన విలాసం గురించి నిడదవోలు వెంకట రావు గారు, చాగంటి శేషయ్య గారు పరిశోదనలు చేసారు. క్రీ.శ. 1530-1550 మధ్యన వెన్నెలకంటి సూరన కుడా విష్ణు పురాణాన్ని తెనిగించాడు. నాగనాథ కవి ముఖ్యంగా శాసన లేఖకుడు. చారిత్రాత్మకమైన ఐనవోలు శాసనం క్రీ.శ. 1369 నాటిది. దీని లేఖకుడు నాగనాథ కవి.
ఇతనిని కొరవి గోపా రాజు పూర్వ కవిగా స్తుతించాడు. కొరవి గోపా రాజు పెద తండ్రులు అనపోతనాయిని గారి కుమారుడైన సింగమనాయినమంవారి ఆస్థానం లో మంత్రులు. అందుచేత అప్పటికి పద్మ నాయిక ఆస్థానంలో ప్రముఖుడైన పశుపతి నాగ నాథ కవిని స్తుతించి ఉండవచ్చు.
భాణం
భాణం దశరూపక భేదాలలో ఒకటి . రూపకం అంటే రంగస్థల ప్రదర్శనకు అనువైన రచన. ఇవి ఈనాటి స్క్రిప్ట్ ల వంటివి. సినిమాలు తీయుటకు అనువైన రచనల వంటివి.
ఈ దశ రూపకాలు పది రకాలు.;భాణం లో ఒకే ఒక అంకం ఉంటుంది. ఒకే ఒక పాత్ర ఉంటుంది. ఒకే ఒక కల్పిత ఇతివృత్తం ఉంటుంది. ఇతివృత్తం ఎలాంటిదైన ఆ పాత్ర దాని గురించి, తన అనుభవాలను గాని ఇతరుల అనుభవాలను కాని వర్ణించి, అభినయించి, వివరిస్తాడు. ఇటువంటి పాత్ర ధూర్తుడు గాని విటుడు గాని అయి ఉంటాడు. ఒకొక సారి ఆకాశం లో ఎవరో అదృశ్య పురుషుడు (ఆకాశ రామన్న లాంటి వాడు అన్నమాట!) చెపుతున్న మాటలను విని వాటిని మనకు వివరిస్తుంటాడు ధూర్తుడు. ఉప్పులూరి వెంకట కవి తన సకల లక్షణ సార సంగ్రహం అనే పుస్తకంలో ‘అంబాల భాణం’ గురించి వర్నిచాడు కాని, దాని కర్త ఎవరో తెలియరాలేదు.
3. సమగ్ర ఆంధ్ర సాహిత్యం, ఆరుద్ర, తెలుగు అకాడెమి, 2008 ఎడిషన్, పుట 631
ప్రకాశ భారతీయోగి
ప్రకాశ భారతీ యోగి క్రీ.శ.1381 కాలం నాటి వాడు. ఇతని అన్నీ రచనలు అలభ్యాలు. అయితే కొన్ని శాసన పద్యాలు దొరికాయి. జయంతి రామయ్య పంతులు వీటి పైన పరిశోధనలు చేసారు. ప్రకాశ భారతి యోగి అనవేమారెడ్డి ఆస్థాన కవి. క్రీ, శ. 1364- 1386 మధ్య కాలం నాటి కవి. 
ఈయన లిఖించిన రెండు శాసన పద్యాలు మాత్రమే లభిస్తున్నాయి. ఇవి కావ్యం చేసినది ఈయనే అయినా గండరించినది మాత్రం పెద్దనాచార్యుడు. ఈ పద్యాల వలన దేవాలయాలలో ఎన్ని కట్టడాలు ఉన్నావో తెలుసుకోవడం సాధ్యం అవుతున్నవి. ఈ పద్యాల లోని కట్టడాలు ఇలా ఉన్నవి;
ఈయన రాసిన ఈ రెండు శాసన పద్యాలు తప్ప ఇతరాములేవి తెలియరాలేదు. ప్రకాశ భారతి యోగి చెప్పిన ఈ శాసన పద్యాల వలన తెలియవచ్చిన ఆలయ విశేషాలు చూద్దాం;
దేవాలయాలలో మంటపాలు నిర్మిస్తారు. గర్భ గుడిలో మూల విరాట్టులుంటారు. మంతపాలలో నిర్ణీత సమయాలలో ఉత్సవాల నిమిత్తం దేవతా విగ్రహాలను నిలుపుతారు. ప్రకాశ భారతీ యోగి అయిదు ప్రత్యెక మంటపాల గురించి విపులీకరించాడు.సమగ్ర ఆంధ్ర సాహిత్యం, ఆరుద్ర, తెలుగు అకాడెమి, 2008 ప్రచురణ, పుట 634
కందనామాత్యుడు
కందనామాత్యుడు తెలుగు కవి,రచయిత.
ఈయన క్రీ.శ. 1350 కాలం నాటి వాడు. ఈయనే వెలిగొందలామాత్యుడు అనే పేరుని కూడా ధరించాడు. వెలిగొందల అనే గ్రామానికి అధికారి కావడం చేత ఆ పేరు వచ్చి ఉండవచ్చును. ఇతను వాసర వారి వంశానికి చెందినా వాడు. వీరు ఇద్దరి అన్నదమ్ములు. రేసనామాత్యుడు మరియు కందనామాత్యుడు. ఈ అన్నదమ్ములు ఇద్దరూ చాలా వైభవంగా జీవించారు. కందన మంత్రి ముప్ప భూపాలునికి సహాయ దారు. ఇతను స్వామీ భక్తుడు, కార్య చతురుడు, బహు కళావేది, నీతిజ్ఞుడు, విప్రహితుడు అని మదికి సింగన వర్ణించాడు. కందనామాత్యునికి ఇద్దరు భార్యలు. మల్లమాంబ మరియు కాచమాంభ. ఈ ఆడ వారు కుడా దాన ధర్మాలు చేస్తూ వుండే వారు.
కందనామాత్యుని రచనల వలన పూర్వం మగ వాళ్ళు కూడా కొప్పులు చుట్టి పువ్వులు పెట్టుకొనే వారని తెలుస్తుంది. 
మడికి సింగన అనే కవి పద్మ పురాణం అనే కావ్యంలోని ఉత్తర కాండ మరియు భాగవతం దశమ స్కందం కందనామాత్యునికే అంకితమిచ్చాడు. సకల నీతి సమ్మతం అనే సంకలనం లో మడికి సింగన, కందనా మాత్యుడు ‘నీతితారావళి’ అనే పుస్తకం రాసినట్లు చెప్పుకున్నాడు. ఇందులోని 12 పద్యాలను ఉదహరించాడు. కేవలం మడికి సింగన వలన కందన కృతిభర్త మరియు కృతి కర్త అని తెలియ వస్తున్నది. 
మానవల్లి రామ కృష్ణ కవి గారు, నిడదవోలు వెంకటరావు గారు, చాగంటి శేషయ్య గారు వీరి పైన పరిశోదనలు చేసారు. కందన గారు “గోపిక జాల సుఖ లోల గోపాబాల” అనే మకుటంతో పద్యాలు రాసారు.
1. ఆరుద్ర సమగ్రాంధ్ర సాహిత్య చరిత్ర
ప్రగతి
ప్రగతి సచిత్రవారపత్రిక 1969, మార్చి 21వ తేదీన సౌమ్య నామ సంవత్సర ఉగాది రోజున ప్రారంభమయ్యింది. మద్దుకూరి చంద్రశేఖరరావు ప్రధాన సంపాదకుడిగా, బొల్లిముంత శివరామకృష్ణ సహాయసంపాదకుడిగా ఈ పత్రిక విజయవాడ నుండి వెలువడింది. 1974 నుండి ముక్కామల నాగభూషణం సంపాదకులుగా ఉన్నారు.
ఈ పత్రిక ద్వారా దాశరథి రంగాచార్య వ్రాసిన చిల్లరదేవుళ్లు, వాసిరెడ్డి సీతాదేవి రచించిన సమత, వైతరణి , పోలాప్రగడ సత్యనారాయణమూర్తి వ్రాసిన నవోదయం, నవీన్ వ్రాసిన విచలిత, పోల్కంపల్లి శాంతాదేవి వ్రాసిన నిశిరాత్రిలో నక్షత్రప్రభలు, లత రచించిన నరకానికి నిచ్చెనలు, సత్యం శంకరమంచి వ్రాసిన పిచ్చిగీతలు, తోటకూర ఆశాలత స్పందన మొదలైన నవలలు వెలువడ్డాయి.
పెద్దిభొట్ల సుబ్బరామయ్య, ముద్దంశెట్టి హనుమంతరావు, సింగరాజు లింగమూర్తి, బి.పి.కరుణాకర్, దాశరథి కృష్ణమాచార్య, ముద్దుకృష్ణ, యం.కె.సుగమ్‌బాబు, కె.వి.రమణారెడ్డి, మానేపల్లి సత్యనారాయణ, చందు సుబ్బారావు, కొడవటిగంటి కుటుంబరావు, సెట్టి ఈశ్వరరావు, సుధామ, వేగుంట మోహనప్రసాద్, ఆరుద్ర, దూపాటి సంపత్కుమారాచార్య, ఆవంత్స సోమసుందర్, పవని నిర్మల ప్రభావతి, కొనకళ్ళ వెంకటరత్నం, నిఖిలేశ్వర్, శ్రీశ్రీ, గజ్జెల మల్లారెడ్డి, నందం రామారావు, నంబూరి పరిపూర్ణ, కాటూరి రవీంద్ర త్రివిక్రమ్‌, మిరియాల రామకృష్ణ, మంజుశ్రీ, కె.శివారెడ్డి, ఉన్నవ విజయలక్ష్మి, ఇచ్ఛాపురపు రామచంద్రం, వరవరరావు, గుంటూరు శేషేంద్రశర్మ మొదలైన వారు ఈ పత్రికకు రచనలు చేశారు.
ఈ పత్రికలో సంపాదకీయం, సీరియళ్లు, కథలు, కవితలు, వ్యాసాలతో పాటు ఉత్తరాలు, నీవూ నీ చుట్టూ ప్రపంచం, ఏం చోద్యం, మామయ్య డిక్షనరీ, పాతకథే వన్స్‌మోర్, తెలిసిన విషయం, ఇదీభారతం, చిన్నారిలోకం, ఛలోక్తులు, పుస్తకపరిచయం, సినిమా, పూలూ-రాలూ, జాబులు-జవాబులు, ప్రకృతి వింతలు, పాత అచ్చులో కొత్త కథ, పాత సామెతకు కొత్త ఆమెత, ట్యూన్లూ - కార్ట్యూన్లూ, వనితావాణి, విజ్ఞానప్రగతి, జంతు ప్రపంచం, ఆరోగ్య నిధి, వైద్యసలహాలు మొదలైన శీర్షికలు ఉన్నాయి.
రాళ్ళబండి కవితాప్రసాద్
రాళ్ళబండి కవితాప్రసాద్ (మే 21, 1961 - మార్చి 15, 2015) ప్రముఖ తెలుగు అవధాని, కవి.
కవితాప్రసాద్ కృష్ణా జిల్లా, గంపలగూడెం మండలం, నెమలి గ్రామంలో 1961, మే 21వ తేదీన జన్మించాడు. ఇతనికి తల్లిదండ్రులు పెట్టిన పేరు వేంకటేశ్వర ప్రసాదరాజు. కవిత్వం పట్ల మోజుతో తన పేరును కవితాప్రసాద్‌గా మార్చుకున్నాడు. ఈయన తండ్రి కోటేశ్వర రాజు గారు తెలుగు పండితులు. తల్లి పేరు రత్నవర్ధనమ్మ. సత్తుపల్లిలో గణితశాస్త్రం ఐచ్చిక అంశంగా పట్టభద్రుడయ్యాడు. ఉస్మానియా విశ్వవిద్యాలయంలో అవధానవిద్యపై మసన చెన్నప్ప పర్యవేక్షణలో పి.హెచ్.డి. చేశాడు. ఉమ్మడి ఆంధ్రప్రదేశ్ రాష్ట్రంలో ఇతడు గ్రూప్-1 అధికారిగా సాంఘిక సంక్షేమ శాఖలో సేవలను అందించాడు. ఆంధ్రప్రదేశ్ సాంస్కృతిక శాఖకు రెండు పర్యాయాలు సంచాలకుడుగా పనిచేశాడు. ఇతని పర్యవేక్షణలో నాలుగవ ప్రపంచ తెలుగు మహాసభలు తిరుపతిలో జరిగాయి. ఇతడు తెలంగాణ రాష్ట్ర షెడ్యూల్ కులాల అభివృద్ధిశాఖ జాయింట్ డైరెక్టర్‌గా పనిచేశాడు. మంత్రి కడియం శ్రీహరి వద్ద పీయస్ గా బాధ్యతలు నిర్వర్తించాడు. ఇతడు 2015 మార్చి 15న హైదరాబాదులోని బంజారా హిల్స్ లోని కేర్ ఆసుపత్రిలో హృద్రోగంతో మరణించాడు.
ఇతడు 500కు పైగా అవధానాలను చేశాడు. వాటిలో అష్టావధానాలతో పాటుగా శతావధానాలు, ద్విశతావధానాలు ఉన్నాయి. సంప్రదాయ అవధానంతో పాటు కథ, వచనకవిత, గణితం వంటి అనేక ప్రక్రియలను అవధానంలో చొప్పించాడు. ఒకసారి 25 నిమిషాలలో విచిత్ర అష్టావధానం చేసి పండితుల మెప్పు పొందాడు. వరంగల్లోని భద్రకాళి దేవాలయంలో ఏకదిన శతకరచన ధార అనే కార్యక్రమాన్ని చేపట్టి ఒకే రోజులో ఆశువుగా శతకాన్ని చెప్పాడు. ఆశుకవితా ఝరి పేరుతో గంటకు 500 పద్యాలు ఆశువుగా చెప్పాడు.ఇతడు చేసిన అవధానాలలో కొన్ని పూరణలు మచ్చుకు -
1. సమస్య: గీతను నమ్మరాదనియె కృష్ణుడు పార్థునితోడ మిత్రమా!
పూరణ: 
జాతికి దారిచూపి, దృఢసత్త్వము నిచ్చి, మనస్సు నందునన్
భీతిని పారద్రోలి పలువేదనలన్ పరిమార్చు గీత,దు
ర్నీతులబద్ధమిద్దియని నిందలతో పరిహాసమాడినన్
గీతను, నమ్మరాదనియె కృష్ణుడు పార్థునితోడ మిత్రమా!
2. సమస్య: కోతిని పెండ్లియాడె నొక కోమలి స్నేహితురాండ్రు మెచ్చగా!
పూరణ: 
భీతమృగాక్షి యొక్కతె వివేచన కోల్పడె చర్మబాధచే,
నాతికి పెండ్లికాదని, వినాశనమౌనని నేస్తులెంచుచున్
జాతకముల్ గుణింపగ, భిషక్కుని సాయము పొంది మందొ, మా
కో, తిని పెండ్లియాడె నొక కోమలి స్నేహితురాండ్రు మెచ్చగా!
3. సమస్య: గురువుకు పంగనామములు గుట్టుగ పెట్టనివాడు శిష్యుడే!
పూరణ: 
గురువుల చిత్రమొక్కటి అకుంఠిత రీతిని వ్రాసి దానిలో
మరచెను పంగనామములు, మానితమైన ప్రదర్శనంబునం
దరసినవారు దోషము తామయి చూపకముందె, తానుగా
గురువుకు పంగనామములు గుట్టుగ పెట్టనివాడు శిష్యుడే!
సెట్టి ఈశ్వరరావు
సెట్టి ఈశ్వరరావు అభ్యుదయ రచయిత, పత్రికా సంపాదకుడు. రాచమళ్ల సత్యవతీదేవి సంపాదకత్వంలో వెలువడిన "తెనుగు తల్లి" సాహిత్యమాసపత్రికకు సహాయ సంపాదకుడిగా పనిచేశాడు. ఇతడు విశాలాంధ్ర అనే పక్షపత్రికను ప్రారంభించి, ప్రగతిశీలసాహిత్యానికి విశాలమైన నేపథ్యాన్ని కల్పించాడు. త్వమేవాహం, నయాగరా, వజ్రాయుధం, సంఘర్షణ కావ్యాల తొలి విపుల విమర్శలతోపాటు రష్యన్ జానపద బాలసాహిత్యాన్ని ప్రకటించిన ఘనత ఇతడిదే. ఆ రోజులలో రీడర్స్ డైజెస్ట్ వంటి పత్రికల ద్వారా వెలువడుతుండిన రష్యన్ వ్యతిరేక ప్రచారాన్ని అడ్డుకొని, సాధక్ అన్న పేరుతో ఇతడు విమర్శవ్యాసాలను వ్రాసేవాడు. ఆ తర్వాత విశాలాంధ్ర టైటిల్ ను కమ్యూనిస్టు పార్టీకి వారి దినపత్రికకోసం ఇచ్చివేశాడు. విశాలాంధ్ర ప్రచురణాలయం కోసం ఇతడు గురజాడ రచించిన కథానికల సంపుటి, కవితల సంపుటి, కన్యాశుల్కము మొదలైన పుస్తకాలకు సంపాదకత్వం వహించాడు. అమెరికన్ నీగ్రో కవుల గీతాలు అనే పుస్తకాన్ని అనువదించాడు. మహాకవి మహాపురుషుడు గురజాడ అప్పారావు అనే పుస్తకాన్ని వ్రాశాడు.
ఎయిర్‌బస్ A380
ఎయిర్‌బస్ A380 అనేది ఎయిర్‌బస్ సంస్థ చే తయారు చేయబడిన ఒక డబుల్ డెక్, వైడ్-బాడీ, నాలుగు ఇంజిన్ల జెట్ విమానం. ఇది ప్రపంచంలోనే అతిపెద్ద ప్రయాణికుల విమానం. 2007 లో సేవలను ప్రారంభించిన ఈ ప్రయాణికుల విమానం యొక్క క్యాబిన్ విశాలంగా మరియు విలాసవంతంగా ఉంటుంది, ఈ విమానానికి తగ్గట్టు గానే ఈ విమాన సర్వీసును అందిస్తున్న విమానాశ్రయాలు కూడా నవీకరించబడిన సౌకర్యాలను కలిగి ఉన్నాయి. ఇది మొదట్లో ఎయిర్‌బస్ A3XX అనే పేరుతో పెద్ద విమానాల మార్కెట్లో బోయింగ్ యొక్క గుత్తాధిపత్యమును సవాలు చేసేందుకు రూపొందించబడింది. ఈ ఎ380 27 ఏప్రిల్ 2005 న దాని యొక్క మొదటి విమానంగా తయారుచేయబడింది మరియు సింగపూర్ ఎయిర్‌లైన్స్ సహకారంతో అక్టోబరు 2007 లో వాణిజ్య సేవలోకి ప్రవేశించింది. ఈ విమానం ఎత్తు 24 మీటర్లు, వెడల్పు 80 మీటర్లు, పొడవు 73 మీటర్లు. ఈ విమానంలో కనీసంగా ఒకేసారి 525 మంది ప్రయాణించవచ్చు. దీని ఇంధన సామర్థ్యం సుమారు 82 గ్యాలన్లు. ఈ విమానం బరువు 560 టన్నులు, దీనిలో సుమారు 40 లక్షల విడిభాగాలు ఉంటాయి. ఈ ఎయిర్‌బస్ ప్రధానంగా మూడు భాగాలుగా ఉంటుంది. వీటిని కలపడానికి 8000 బోల్టులు అవసరం. ఇది భూమికి 43,000 అడుగుల ఎత్తులో ఎగురుతూ గంటకు 640 మైళ్ల వేగంతో ప్రయాణిస్తుంది. దీని జీవితకాల ప్రయాణ సామర్థ్యం 1,40,000 గంటలు.
తాజ్ లేక్ ప్యాలెస్
రాజస్థాన్ రాష్ట్రంలోని ఉదయ్ పూర్ లో లేక్ ప్యాలేస్(దీనిని అందరూ జగ్ నివాస్ అని పిలుస్తారు.) అనేది 83 గదులు, పాలరాతి గోడలతో కూడిన అధునాతన సూట్లు గల ఒక విలాసవంతమైన హోటల్. భారత దేశంలోని ఉదయ్ పూర్ నగరంలోని లేక్ పిచోలా ప్రాంతంలో ఇది ఉంది. ఇక్కడి జగ్ నివాస్ లో ప్రకృతి సిద్ధంగా ఏర్పడిన 4ఎకరాల( 16000 చదరపు మీటర్లు) విస్తీర్ణంలోని ద్వీపంలో లేక్ ప్యాలేస్ హోటల్ నిర్మించారు. హోటల్ కు వచ్చే అతిథుల రవాణా కోసం స్పీడ్ బోట్ ను సిటీప్యాలేస్ వద్దనున్న జెట్టీ నుంచి నడిపిస్తున్నారు. భారతదేశంలోనే కాదు, ప్రపంచంలోనే శృంగార హోటల్ గా లేక్ ప్యాలేస్ గుర్తింపు పొందింది.
ఈ హోటల్ ను 1743-1746 మధ్యకాలంలో నిర్మించారు. రాజస్థాన్ లోని ఉదయ్ పూర్ రాజైన మహారాణా జగత్ సింగ్-II(మేవార్ రాజవంశస్థుల పాలనలో 62వ రాజు) ఈ ప్యాలెస్ ను వేసవిలో తన విడిదిగా ఉపయోగించేవారు. అప్పట్లో దీనిని జగ్ నివాస్ లేదా జన్ నివాస్ అని పిలిచేవారు. 
హిందువుల ఆరాధ్య దైవమైన సూర్యున్ని నమస్కరించుకునేందుకు వీలుగా ఈ ప్యాలేస్ ను తూర్పు ముఖంగా నిర్మించారు. ఇప్పటికీ ఈ హోటల్ సన్ బాత్ కు, సూర్య నమస్కారాలకు ప్రసిద్ధి గాంచింది. ఆనాటి నుంచి ఆకాలం మేవార్ రాజు వంశస్థులు, రాజులు వేసవిలో ఇక్కడి చల్లదనానికి ముగ్దులై తమ ఎండాకాలం విడిదిగా ఈ ప్యాలెస్ నువాడుకున్నారు. అప్పట్లో తమ రాజ దర్బార్లను కూడా ఇక్కడే నిర్వహించేవారు. దర్బార్ లోని అందమైన ఫిల్లర్లు, చూడముచ్చటైన పై అంతస్తుతో పాటు ఇక్కడి తోటలు ప్రత్యేక ఆకర్షణ నిస్తాయి. 
ప్యాలేస్ లోని పై గది దాదాపు 21 అడుగుల(6.4 మీటర్లు) వ్యాసంతో పూర్తి వృత్తాకారంలో ఉంటుంది. దీని ఫ్లోరింగ్ మొత్తం నలుపు, తెలుపు రంగు పాలరాతితో పరిచారు. అదేవిధంగా ప్యాలేస్ గోడలు రంగురంగుల ఖరీదైన రాళ్లతో నిర్మించారు. ప్యాలేస్ గోపురము చూడడానికి ఎంతో అందంగా తీర్చిదిద్దారు. 
లేక్ ప్యాలేస్ హోటల్ నిర్వహణ బాధ్యతలను 1971లో తాజ్ హోటల్స్ రిసార్ట్స్ మరియు ప్యాలేసెస్ తీసుకుంది. ఆ తర్వాత ఈ ప్యాలేస్ కు అదనంగా మరో 75 గదులు నిర్మించారు. ఈ హోటల్ లో అత్యత్తమ ప్రమాణాలు నెలకొల్పేందుకు తాజ్ గ్రూప్ లో కీలక వ్యక్తిగా ఉన్న జెమ్సెడ్ డి.ఎఫ్. లామ్ తన హోటల్ నిర్వహణ అనుభవం, కృషిని ఉపయోగించారు. లేక్ ప్యాలేస్ లో రాజుల కాలం నాడు బట్లర్లుగా పనిచేసిన వారి వారసులు ఇప్పటికీ ఇక్కడ" రాయల్ బట్లర్లు" గా పనిచేస్తున్నారు. ఇక్కడికి వచ్చిన అతిథులకు వీరంతా రాచ మర్యాదలు అందిస్తారు. వీరు చేసే మర్యాదలకు అతిథులంతా మంత్రముగ్దులవుతారు.
లేక్ ప్యాలేస్ హోటల్లో ఆతిథ్యం పొందిన ప్రముఖులు ఎందరో ఉన్నారు. తాజ్ లేక్ ప్యాలేస్ లో లార్డ్ కర్జన్, వీవీన్ లీ, ఎలిజెబెత్ రాణి, ఇరాన్ ఒకప్పటి రాజు, నేపాల్ రాజు మరియు ఒకప్పటి అమెరికా ప్రథమ మహిళ జాక్వలిన్ కెన్నడి లాంటి వాళ్లంతా ఇక్కడ ఆతిథ్యం పొందినవారు కావడం విశేషం. 
ఈ ప్యాలేస్ లో అనేక సినిమాలు కూడా షూటింగ్ జరుపుకున్నాయి:
కృత్రిమ గురుత్వాకర్షణ
కృత్రిమ గురుత్వాకర్షణ అనగా ముఖ్యంగా అంతరిక్షంలో, అలాగే భూమిపై కూడా కృత్రిమ సాధనాల ద్వారా అగుబడే గురుత్వాకర్షణ (G- ఫోర్స్) యొక్క సిద్ధాంతపరమైన ఎక్కింపు లేదా తగ్గింపు. దీనిని ఆచరణాత్మకంగా వివిధ బలాల, ముఖ్యంగా అభికేంద్ర బలం మరియు సరళ త్వరణం యొక్క ఉపయోగము చే సాధించవచ్చు. కృత్రిమ గురుత్వాకర్షణ సృష్టి అనేది అంతరిక్షంలో చలనశీలత సౌలభ్యం కోసం, ద్రవ నిర్వహణ కోసం, మరియు బరువుతక్కువతనం యొక్క ప్రతికూల దీర్ఘకాల ఆరోగ్య ప్రభావాల నివారణ కోసం దీర్ఘకాల అంతరిక్షయానానికి లేదా అంతరిక్ష నివాసానికి వాంఛనీయమని భావిస్తారు.
గురుత్వాకర్షణ అనేక విధాలుగా అనుకరించవచ్చు:
పవని నిర్మల ప్రభావతి
పవని నిర్మల ప్రభావతి అగ్రశ్రేణి కథా, నవలా రచయిత్రి. ఈమె 1933, మార్చి 12వ తేదీన ఒంగోలులో విప్పగుంట వెంకట నరసింహారావు, సరస్వతమ్మ దంపతులకు జన్మించింది. ఈమె ఎస్.ఎస్.ఎల్.సి వరకు చదువుకుంది. ఈమె భర్త పేరు పవని శ్రీధరరావు.
ఆమె వ్రాసిన కథలు వివిధ పత్రికలలో ప్రచురింపబడినవి.
ప్రకాశం జిల్లా, లింగసముద్రం మండలంలోని మొగిలిచర్లలో 2015, మే 27 న మరణించారు.
టిల్లీ అల్సెన్
చిన్నప్పుడే కథలు వ్రాయడము ప్రారంబించి, తర్వాత  20 ఏండ్లపాటు రచనా వ్యాసంగానికి దూరంగా వుండి, గ్రంథాలయాలనే విద్యాలయాలుగా వాడుకొని, పేదరికము, ఒంటరితనము, నిస్సహాయతలను కథావస్థువులుగా రచనలు చేసి ఎందరికో ఆదర్శంగా నిలచిన ధీర వనిత టిల్లీ ఆల్సెన్.
టిల్లీ ఆల్సెన్ తల్లిదండ్రులు విఫలమైన 1905 రష్యన్ విప్లవంలో పాల్గొన్నారు. అధికారుల కళ్ళు గప్పి అమెరికాకు కాందిశీకులుగా వచ్చారు. వారు మొదట నెబ్రాస్కాలో వ్వవసాయం ప్రారంభించారు. పంటలు పండలేదు. పొట్ట కూటికోసం ఒమాహో చేరారు. అక్కడ అనేక కూలి పనులు చేసుకుంటూ నెబ్రాస్కా సోషలిస్టు పార్టీకి స్టేట్ సెక్రట్రీ వరకు ఎదిగాడు ఆమె తండ్రి. అప్పుడే నెబ్రాస్కాలోనే పుట్టింది టిల్లీ. టిల్లీ తల్లి పేరు ఇడా. ఈమె నిరక్ష్యరాస్యురాలు. తనలో విప్లవ భావాలు ప్రవేశ పెట్టింది తన తల్లే నంటుంది టిల్లీ.
పేదరికములో వున్నటిల్లీ పదిహేనవ ఏటనే స్కూలు మానేసి కుటుంబ పోషణ కొరకు సంపాదనలో పడింది. యంగ్ కమ్యూనిస్ట్ లీగ్ లో చేరి కాన్సాస్ నగరంలోని గిడ్డంగి కార్మికుల సమస్యల కొరకు ఉద్యమించింది. తన 19వ ఏట పేద కార్మికుల గురించి 'యోనోండియే' అనే నవల ప్రారంబించి, నాలుగు అద్యాయాలు వ్రాసి మానేసింది. ఆ సమయంలోనే ఆమెకి పెళ్ళిజరిగింది. కాని వారి పేదరికాన్ని భరించలేని ఆమె భర్త, భార్యా పిల్లల్ని వదిలేసి ఎటో వెళ్ళి పోయాడు.
1936లో ఆమె జాక్ అల్సెన్ ను రెండో పెళ్ళి చేసుకుంది. వారికి ముగ్గురు పిల్లలు కలిగారు. పిల్లల పెంపకము, రాజకీయాలతో సమయము దొరకక, తన రచనా వ్యాసంగాన్ని పక్కన పెట్టింది. బ్రతుకుతెరువు కొరకు ఒక ప్యాక్టరీలో పనిచేసింది. 1953లో తన చివరి కూతురు స్కూలుకు వెళ్ళింతర్వాత తాను వదిలేసిన రచనా వ్యాసంగాన్ని తిరిగి ప్రారంబించింది.
1955 1956 కకీ స్టోన్ ఫోర్డ్ యూనివర్శిటీ ఫేలో షిప్ రాగా... 1972 లో అచ్చయిన రెబెకా హార్టింగు డేవిస్ నవల "లైఫ్ ఇన్ ది మిల్శ్' కు రాసిన ఉపోద్ఘాతం స్త్రీవాద, కార్మిక ఉద్యమాల్లో గొప్ప సంచలనం కలిగించింది. ఆ తర్వాత రెండేళ్ళకు తాను చిన్నప్పుడు అర్థాంతరంగా నిలిపేసిన 'యోనోడియో' పూరించి ప్రచురించింది.
'ఐ స్టాండ్ హియర్ ఐరనింగ్' తో సహా ఆమె వ్రాసిన నాలుగు కథలూ వందలాది కథా సంకలనాల్లో చేరాయి. అవి ప్రపంచ వ్యాప్తంగా వివిధ భాషల్లోకి అనువదించ బడ్డాయి. తాను ఎక్కువగా చదువుకోక పోయినా, పేదరికము అనుభవిస్తున్నా... పేదరికము, ఒంటరితనము, నిస్సహాయతా వంటి కథా వస్తువులను ఎన్నుకొని రచనలు చేసి ఎందరికో ఆదర్శంగా నిలిచిన ధీర వనిత టిల్లీ ఆల్సెన్. 'రిడిల్ " కథలో ఒక పివ్లవ తరం గురించి వ్రాశారు. ఆమె వ్రాసిన వ్యాస సంకలనము "సెలెన్స్ స్" 1978లో అచ్చయింది. 1961 లో "టెల్ మీ అ రిడిల్ " 1961 లో అచ్చయింది. 
అతి తక్కువగా వ్రాసి అత్యంత గౌరవము సంపాదించిన రచయిత్రి టిల్లీ ఆల్సెన్. సాటి రచయితలకు ఆమెపట్ల ఆరాధన భావం కలిగివుంటారు. రచయిత్రులయిన స్త్రీలకున్న సమస్యలనేకం. ఉద్యోగం చెయ్యాలి., సంపాదించాలి, పిల్లల ఆలనా పాలనా చూడాలి, రోజువారి చాకిరీతో పాటు రచనకు కూడా కొంత సమయము కేటాయించాలి... ఈమె భావన.
కాలిఫోర్నియాలో తన చిన్నకూతురు చెంతకు చేరునంతవరకు, శాన్ ఫ్రాన్సిస్కో లోనే తన 85 వ ఏటివరకు గడిపింది. ఆల్సెన్ 2007, జనవరి 1 న మరణించింది.
గ్రేస్ పాలీ
రష్యా నుండి అమెరికాకు వలస వచ్చిన దంపతులకు న్యూయార్కులో 1922 లో జన్మించారు గ్రేస్ పాలీ. న్యూయార్కు ప్రజల జీవన విధానాన్ని ఈమె కథలు ప్రతి బింబిస్తాయి. రాసికన్నా వాసి ఎక్కువ వున్న ఈమె కథలు ఈమెకు మంచి పేరుతో బాటు అనేక అవార్డులు, రివార్డులు తెచ్చి పెట్టాయి. ఈమె మొదటి రచనతోనే విలక్షణ కథా రచయిత్రిగా గుర్తింపు తెచ్చుకుంది.
రష్యా నుంచి అమెరికాకు వలస వచ్చిన యూదు దంపతులకు గ్రేస్ పాలీ డిసెంబరు 11, 1922లో న్యూయార్కులో జన్మించారు. ఆనాటి రచనల మీదా... రాజకీయ కార్య కలాపాలమీద ఈమె బాల్యం చాల ప్రభావము చూపింది. పెళ్ళికి ముందు ఈమె పేరు గ్రేస్ గుడ్ సైడ్. ఈమె హంటర్ కాలేజీలోను, న్యూయార్కు యూనివర్సిటీలోను విద్యాభ్యాసము చేశారు.
ఈమె 1942లో జె పాలీని పెళ్ళాడారు. వీరికి ఇద్దరు పిల్లలు. 1950 లో తొలి కవిత్వంతర్వాత కథలు వ్రాయడం ప్రారంబించారు. మొదటి కథా లంకలనము "ది లిటిల్ డిస్టర్బెన్స్ ఆఫ్ మాన్ " ఇది 1959 లో విడుదలైనది. దీనితోనే అమెకు విలక్షణ కథా రచయిత్రిగా మంచి గుర్తింపు వచ్చింది. విమర్శకులు అమెరికన్ కథా చరిత్రలో ఈ పుస్తక పరచురణకు ఒక చారిత్రిక ప్రాధాన్యత వుందని కొనియాడారు. 1974 లో ఈమె రచించిన రెండవ కథా సంకలనం "ఎనార్మన్ చేంజెస్ అట్ ది లాస్ట్ మినిట్ " వెలువడింది. 1985 లో మరొక సంపుటి "లెటర్ ది సేం డే " వెలువడింది. ఇది ఈమెకు మరింత పేరు తెచ్చి పెట్టింది. ఈమె కథలలో న్యూయర్కు ప్రజల జీవన విధానము ప్రతి బింబింస్తుంది.
1960, మరియు 1970 వ సంవత్సరాలలో వియత్నాం పై అమెరికా చేసిన యుద్ధానికి వ్యతిరేకంగా వుద్యమించింది. ఆకారణంగా ఈమె కొంత కాలం జైలులో గడపాల్సి వచ్చింది. ఆ తర్వాతి కాలంలో అణ్వస్త్ర వ్యతిరేక ఉద్యమంలో క్రియాశీలక పాత్ర పోషించింది. అమెరికా ప్రభుత్వ విదేశాంగ విధానాన్ని విమర్శిస్తూ ఇతర దేశాలలో కూడ పర్యటించింది.
లాక్షిణికులు, విమర్శకులు ఈమె రచించిన మంచి కథలను ఉదాహరణలుగా విద్యార్థులకు బోధించారు. ఈమె స్వయంగా కొలంబియా సైరాక్యూస్ యూనివర్శిటీల్లో మరియు ఇతర కాలేజీలలో "క్రియేటొఇవ్ రైటింగ్ " గురించి బోధించింది. 1988 వ సంవత్సరంలో న్యూయార్క్ స్టేట్ శాసనసభ ఈమెను "స్టేట్ ఆథర్ " గా ప్రకటించింది. ఈమె వ్రాసిన "ఫిక్షన్ " కొరకు గగెన్ హైం ఫేలో షిప్, కథా రచన కు గాను నేషనల్ ఇన్ స్టిట్యూట్ ఆఫ్ ఆర్ట్స్ అండ్ లెటర్స్ " సంస్థ అవార్డును ఇచ్చి గౌరవించింది. 1993 లో ఈమెకు రీ అవార్డు (కథా రచనకు గాను ఇచ్చే అత్యున్నత సత్కారం) కూడ వచ్చింది.
గ్రేస్ పాలీ తన 84 ఏండ్ల వయసులో 2007వ సంవత్సరంలో రొమ్ము క్యాన్సర్ వ్యాధితో మరణించారు.
మడికి అనంతయ్య
మడికి అనంతయ్య పద్మ పురాణము రచించిన మడికి సింగన గారికి తమ్ముడు. క్రీ.శ. 1374-1400 ప్రాంతాల వాడు. ఇతని మీద చాగంటి శేషయ్య గారు పరిశోదనలు చేసారు. ఈ క్రింది పద్యం వలన మడికి సింగన కు మడికి అనంతయ్య అనే తమ్ముడు ఉన్నట్లు ఆయన విశ్వసిస్తున్నారు;
డెనరగు నవ్వధూవరు లహోబిళదేవుని గొల్చి తద్వరం 
బున నొగి సింగనార్యుని నమోఘుగుణాడ్యు ననంతునిన్ మహీ
జనసుతు నోబయాంకు బుధసన్నుతిపాత్రుని నారయాహ్హయుం
గని నరసింహ నామములు గారవ మారగ బెట్టి రందరున్. (వాసిష్ట రామాయణం 1-34)
విష్ణు మాయా నాటకాన్ని ఇతనీ రచించి ఉంటాడని చరిత్ర కారులు అభి ప్రాయ పడుతున్నారు.
విష్ణుమాయా నాటకం
అయిదు అశ్వాసాలు ఉంటాయి. ఈ కావ్యం ఎవరు రచించారన్న దాని మీద స్పష్టత లేదు. ఇందులో హీరో పుండరీకుడు. అతను విష్ణు మాయ లో పడి ఒక బోయ దానిని పెళ్ళి చేసుకుని సంసార భాద్యతలలో పడి పామరుడై జీవనము సాగిస్తాడు. విష్ణు మాయ నాటకము ప్రతులు దొరకు స్థలములు; 1) కాకినాడ ఆంధ్ర సాహితీ పరిషత్తు కార్యాలయము, 2) మద్రాసు ప్రాచ్య లిఖిత భాండాగారము, 3) మద్రాసు యూనివర్సిటీ గ్రంథాలయము 
ఈ కావ్యమును చింతలపూడి ఎల్లనార్యుడు కానీ, మడికి అనంతయ్య కానీ రచించి ఉంటారని చరిత్ర కారుల అభిప్రాయము. 
చింతల పూడి ఎల్లనార్యుడు మలి రాయల యుగం లోని వాడు. కృష్ణదేవరాయలు ఇతనికి ‘రాదా మాధవ కవి’ అనే బిరుదుని ఇచ్చాడు. ఇతన విష్ణు మాయా నాటకాన్ని రచించి ఉంటాడని ఒక వాదన ఉంది. అయితే గ్రంథం లోని ఆతరంగిక సాక్ష్యాల వలన ఇది మడికి అనంతయ్య రచన అయిఉండవచ్చు అనే వాదన కూడా బలంగా ఉంది. 
విష్ణు మాయా నాటకంలో గోదావరి వర్ణన చర్చా ఉన్నాయి అయితే చింతల పూడి ఎల్లనార్యుడు రాయలసీమ ప్రాంతాల వాడు. మడికి అనంతయ్య ఈ ప్రాంతం వాడే కనుక ఇతనే దీనిని రాసిఉంటారా అనే మీమాంస ఉంది.
కొరవి సత్యనారాయణ
కొరవి సత్య నారాయణ కోవారి గోపరాజుకి పినతాత. ఆంధ్ర కవితా పితామహుడు అనే బిరుదు వహించాడు. క్రీ.శ. 1320- 1345 కాలం మధ్యన ఉన్నవాడు. ఇతను రామాయణం వ్రాసినట్లు కొరవి గోపరాజు ‘సింహాసన ద్వాత్రింశిక’ లో పేర్కొన్నాడు. ఇతనికి భీమన అని ఇంకో పేరు కూడా ఉన్నది. తెలంగాణా ప్రాంతాలలో నివసించాడు.
భారతీయ పార్లమెంట్ విధానాల జాబితా
కింద ఇవ్వబడినది కాలానుగుణంగా వచ్చిన అసంపూర్ణ భారతీయ పార్లమెంట్ విధానాల జాబితా. ఈ జాబితాలో 1861 నుండి 1947 వరకూ ఉన్నవి ఇంపీరియల్ లెజిస్లేటివ్ కౌన్సిల్ వారి విధానాలు, 1947-1949 మధ్య ఉన్నవి భారత రాజ్యాంగ అసెంబ్లీ వారి విధానాలు, 1949-52 మధ్య ఉన్నవి తాత్కాలిక పార్లమెంట్ నిర్ణయించిన విధానాలు, 1952 నుండి ఉన్నవి భారత పార్లమెంట్ చేసిన విధానాలు.
సంబల్ జిల్లా
ఉత్తర ప్రదేశ్ రాష్ట్ర 72 జిల్లాలలో సంబల్ జిల్ జిల్లా ఒకటి. ఇది ముందుగా భీంనగర్ అని పిలువబడింది. ఈ జిల్లాను 2012 జూలై 23 న రూపొందించబడింది.
సంబల్ పట్టణం జిల్లా కేంద్రంగా ఉంది. సంభల్ జిల్లా మొరాదాబాద్ డివిషన్‌లో భాగంగా ఉంది.
సంబల్ జిల్లా ముస్లిములు అధికంగా ఉంటారు. సంబల్ నుండి ఢిల్లీ 158 కి.మీ దూరంలో ఉంది. మరియు రాష్ట్ర రాజధాని లల్నో నుండి 355 కి.మీ దూరంలో ఉంది.
హర్‌పూర్ జిల్లా
ఉత్తర ప్రదేశ్ రాష్ట్ర 72 జిల్లాలలో హర్‌పూర్ జిల్లా ఒకటి. 2011 సెప్టెంబరు 28 న రూపొందించబడింది. ప్రారంభంలో జిల్లా పంచశీల నగరం అని పిలువబడింది. తరువాత 2012లో జిల్లా పేరు మార్పిడి చేయబడింది. హర్‌పుర్ పట్టణం జిల్లాకేంద్రంగా ఉంది.
హర్‌పూర్ జిల్లా మీరట్ డివిషన్‌లో భాగంగా ఉంది.జిల్లాలో క్రమంగా అభివృద్ధి పనులు జరుగుతూ ఉన్నాయి. జిల్లాలో హర్‌పూర్, గర్ముఖేశ్వర్ మరియు దౌలానా తాలూకాలు ఉన్నాయి. ఘజియాబాద్ జిల్లాలోని కొంత భూభాగం వేరుచేసి హర్‌పూర్ జిల్లా రూపొందించబడింది.
షామ్లి జిల్లా
ఉత్తర ప్రదేశ్ రాష్ట్ర 72 జిల్లాలలో షామ్లి జిల్లా (హిందీ:शामली जिला) ఒకటి. 2011 సెప్టెంబరు 28న ముజఫర్‌నగర్ జిల్లా నుండి కొంత భూభాగం వేరుచేసి ఈ జిల్లా రూపొందించబడ్జింది.
ముందుగా ఈ జిల్లా ప్రబుధ్ జిల్లాగా పిలువబడింది. తరువాత 2012 జూలైలో దీనికి షామ్లి అని పేరుమార్చబడింది. ఇది ఢిల్లి నుండి దాదాపు 100 కి.మీ దూరంలో ఉంది. జిల్లా సారవంతమైన గంగా- యమునా మైదానంలో ఉంది. జిల్లా వ్యవసాయంగా సుసంపన్నమై ఉంది. జిల్లా షుగర్ మిల్లులకు ప్రసిద్ధిచెందింది.
1857లో ఈస్టిండియా కంపెనీకి వ్యతిరేకంగా జరిగిన తిరుగుబాటుకు ఈ జిల్లా ప్రాంతం కేంద్రంగా ఉంది. అయినప్పటికీ తరువాత ఈ ప్రాంతాన్ని బ్రిటిష్ ఇండియా తిరిగి స్వాధీనం చేసుకుంది. నగరం మొదటి పానిపట్టు యుద్ధం (1526), రెండవ పానిపట్టు యుద్ధం (1556), మూడవ పానిపట్టు యుద్ధం (1761) మరియు సిక్కుల తిరుగుబాటుకు ఇది సాక్ష్యంగా ఉంది. స్వాతంత్ర్యం వచ్చిన తరువాత హరితవిప్లవానికి జిల్లా కేంద్రంగా ఉండి దేశం ఆత్మవిశ్వాసంతో అభివృద్ధి పధంలో సాగడానికి చేయూత ఇచ్చింది.
ముజఫర్‌నగర్ జిల్లా నుండి కొంతభూభాగం వేరు చేసి 2011 సెప్టెంబరు న ఈ జిల్లా ప్రబుధ్ జిల్లాగా రూపొందించబడింది. ముజాఫర్‌నగర్ షామ్లి మరియు కైరానా తాలూకాలను వేరుచేసి కొత్త జిల్లా రూపొందించబడింది. 2012 జూలైలో జిల్లాకు ఉత్తర ప్రదేశ్ ప్రభుత్వం షామ్లి అని పేరు మార్చింది.
షామ్లి జిల్లా 29.45° ఉత్తర అక్షాంశం 77.32° తూర్పు రేఖాంశంలో ఉంది. జిల్లా సముద్రమట్టానికి 248 మీటర్ల ఎత్తులో ఉంది. ఇది ఢిల్లీ నుండి 99 కి.మీ దూరం, పానిపట్టుకు 38 కి.మీ దూరంలో, మీరట్ నుండి 70 కి.మీ దూరంలో, కర్నల్ నుండి 40 కి.మీ దూరం మరియు షహరంపూర్ నుండి 65 కి.మీ దూరంలో ఉంది. ఇది యమునా నది తూర్పు తీరంలో ఉంది. యమునా నది హర్యానా
మరియు ఉత్తర ప్రదేశ్ మధ్య సరిహద్దు ఏర్పరుస్తూ ఉంది. జిల్లా గంగా యమునా మైదానంలో ఉంది.
జిల్లాలో వ్యవసాయ ఆధారిత పరిశ్రమలు అధికంగా ఉన్నాయి. జిల్లా ఆర్థికంగా శక్తివంతంగా ఉంది. గంగా యమునా మైదానాల మధ్య ఉన్నందున జిల్లాలో షుగర్ మిల్లులు అధికంగా ఉన్నాయి. ఢిల్లీకి సామీప్యతలో ఉన్నందున ఇది పరిశ్రమలకు అనుకూలంగా ఉంది. జిల్లాలో స్టీలు మరియు పేపర్ మిల్లులు అధికంగా ఉన్నాయి. జిల్లా వీల్ రింస్ తయారీలో అంతర్జాతీయ గుర్తింపును కలిగి ఉంది.
జిల్లాలో పశ్చిమ ఉత్తరప్రదేశ్ రాష్ట్రంలోని ప్రముఖ ఆలయాలలో ఒకటైన హనుమాన్ తిల్లా ఉంది. దీనిని భీముడు నిర్మించాడని విశ్వసిస్తున్నారు. శ్రీకృష్ణుడు మహాభారత యుద్ధం నివారించడానికి ముందు చివరిసారిగా ఇక్కడ విశ్రమించాడని భావిస్తున్నారు. అందుకే నగరానికి తరువాత ఈ పేరు వచ్చిందని భావిస్తున్నారు. లక్ష్మణుని బ్రతికించడానికి హనుమంతుడు సంజీవని పర్వతం తీసుకుని వెళ్ళే సమయంలో ఇక్కడ విశ్రమించాడని మరి కొందరు భావిస్తున్నారు.
రేమెళ్ళ సూర్యప్రకాశశాస్త్రి
రేమెళ్ళ సూర్యప్రకాశశాస్త్రి బహుగ్రంథకర్త. ఆయన ఆధ్యాత్మికాంశాలపై గ్రంథరచన చేశారు.
ఆయన ఆగష్టు 20, 1920లో జన్మించారు. ఆయన కృష్ణ యజుర్వేదం (ఘనాంతం), తైతిరీయ శాఖ, శ్రౌతం (కల్ప శాస్త్రం) ఆపస్తంబ సూత్రం, లక్షణ శాస్త్రం, విద్యారణ్య భాష్యం మరియు మీమాంస సూత్రములను అధ్యయనం చేసారు.
ఆయన రాజమండ్రి లోని శ్రీ గౌతమీ విద్యా పీఠం సంస్కృత కళాశాల యొక్క ప్రధానాచార్యుడుగా పదవీవిరమణ చేసారు.విశ్వనాథ గోపాలకృష్ణ శాస్త్రి వీరి శిష్యులు. సూర్యప్రకాశశాస్త్రి తిరుమల తిరుపతి దేవస్థానం, తిరుపతికి అనేక సంవత్సరాలుగా సలహాదారుగా ఉన్నారు. రాజమండ్రి, కాకినాడ, హైదరాబాదు ల లోని అనేక వేద శాస్త్ర పరిషత్తులకు గౌరవ అధ్యక్షునిగా ఉన్నారు.
గార్లదిన్నె(పొదిలి)
"గార్లదిన్నె" ప్రకాశం జిల్లా పొదిలి మండలానికి చెందిన గ్రామం..
గార్లదిన్నె గ్రామ పంచాయతీ పరిధిలోని ఈ క్షేత్రంలో వెలసిన శ్రీ లక్ష్మి అలివేలు మంగ సమేత శ్రీ వేంకటేశ్వరస్వామివారి ఆలయంలో, స్వామివారి వార్షిక బ్రహ్మోత్సవాలు, 2015,మార్చి-5వ తేదీనుండి వైభవంగా నిర్వహించుచున్నారు. ఈ బ్రహ్మోత్సవాలలో స్వామివారు రోజుకొక అలంకారంలో దర్శనమిచ్చుచున్నారు. [1]
[1] ఈనాడు ప్రకాశం; 2015,మార్చి-14; 6వపేజీ.
సన్నాఫ్ సత్యమూర్తి
సన్నాఫ్ సత్యమూర్తి 2015 ఏప్రిల్ 9, గురువారం విడుదలైన తెలుగు సినిమా. డి.వి.వి.దానయ్య, ఎస్.రాధాకృష్ణ నిర్మాతలుగా త్రివిక్రం శ్రీనివాస్ రచనా దర్శకత్వంలో హారిక & హసిని క్రియేషన్స్ బేనర్‌పై నిర్మితమైంది. అల్లు అర్జున్, ఉపేంద్ర, సమంత, స్నేహ, అదా శర్మ, నిత్య మేనన్ మరియు రాజేంద్ర ప్రసాద్ నటించారు.
అల్లు అర్జున్, త్రివిక్రమ్ కాంబినేషన్‌లో హారికా అండ్ హాసినీ క్రియేషన్స్ పతాకంపై ఎస్.రాధాకృష్ణ రూపొందిస్తున్న ‘సన్నాఫ్ సత్యమూర్తి’ పాటలు విడుదలయ్యాయి. ఈ సందర్భంగా జరిగిన సభకు ముఖ్య అతిథిగా హాజరైన దర్శకుడు దాసరి నారాయణరావుతొలి సీడీని విడుదల చేసి అల్లు అరవింద్‌కు అందజేశారు.
దర్శక రచయిత త్రివిక్రమ్ శ్రీనివాస్ తన స్నేహితులు, బంధువుల ఇళ్ళలో జరిగిన ముఖ్యమైన ఘటనలకు నాటకీయత జోడించి సినిమలోని ప్రధాన సన్నివేశాలు రాసుకున్నారు. వేగేశ్వరాపురంలోని తన అమ్మ మేనమామల జీవితాన్ని స్ఫూర్తిగా స్వీకరించి సినిమాలో ఎమ్మెస్ నారాయణ రావు రమేష్‌ల మధ్యన కీలకమైన ఘట్టాన్ని రాసినట్టు త్రివిక్రం వెల్లడించారు. ఆ కుటుంబంలో తన అన్న ఎక్కడ సంతకం పెట్టమంటే అక్కడ పెట్టిన తమ్ముడు, ఆస్తుల గురించి పట్టించుకోకుండా మూడు తరాల పాటు కలిసి ఉమ్మడిగా జీవించిన ఆ కుటుంబం వంటి నిజజీవితాంశాలు సినిమాలోని ముఖ్యకథ వెనుక ప్రేరణ.
విరాజ్ ఆనంద్ (అల్లు అర్జున్) ఒక పెద్ద కోటీశ్వరుడైన సత్యమూర్తి (అతిథి పాత్రలో ప్రకాష్ రాజ్) కుమారుడు. మనుషులు, అనుబంధాల కన్నా ఆస్తులు, డబ్బులు విలువైనవి కావనే మంచి మనిషి. అనుకోని ఒక దుర్ఘటనలో ఆయన చనిపోతాడు. తండ్రి చెప్పిన విలువల్ని కాపాడడం కోసం రూ. 300 కోట్ల ఆస్తిని అప్పులవాళ్ళకు వదిలేసి హీరో తన కుటుంబంతో వీధిన పడతాడు. అప్పటికే పల్లవి (అదాశర్మ)తో కుదిరిన పెళ్ళిని మామ (రావు రమేశ్) క్యాన్సిల్ చేస్తాడు. అమ్మ (పవిత్రా లోకేశ్), మతి చెడిన అన్నయ్య (వెన్నెల కిశోర్), వదిన, వాళ్ళ చిన్నారి పాప సంరక్షణభారం హీరో మీద పడుతుంది. ఆర్థిక సంపాదన కోసం హీరో చివరకు వెడ్డింగ్ ప్లానర్ అవతారమెత్తుతాడు. తీరా ఆ పెళ్ళి తనను కాదన్న పల్లవిదే! అక్కడ జరిగిన కొన్ని సంఘటనల నేపథ్యంలో సమీరా అలియాస్ సుబ్బలక్ష్మి (సమంత)తో హీరో ప్రేమలో పడతాడు. ఆ ప్రేమను దక్కించుకోవడానికీ, చనిపోయిన తన నాన్న మీద ఆమె తండ్రి సాంబశివరావు (రాజేంద్ర ప్రసాద్(నటుడు)) వేసిన అభాండాన్ని చెరిపివేయడానికీ హీరో ఏకంగా తమిళనాడులోని రెడ్డియార్‌పట్టి వద్ద స్థిరపడ్డ ఓ తెలుగు కుటుంబం దగ్గరకు వెళతాడు. అక్కడికి మొదటి భాగం ముగుస్తుంది.
తమిళనాట కొన్ని గ్రామాలకు నియంతగా వ్యవహరించే దేవరాజు నాయుడు (ఉపేంద్ర), అతని భార్య (స్నేహ)ల కుటుంబంలోకి హీరో, అతని మిత్రుడు పరంధామయ్య (అలీ) చేరతారు. అక్కడ జరిగిన అనేక సంఘటనల మధ్య 600 మంది ప్రైవేటు సైన్యమున్న దేవరాజు తన చెల్లెలు వల్లి (నిత్యా మీనన్)ని హీరోకు ఇచ్చి పెళ్ళిచేయాలనుకుంటాడు. ఇష్టం లేని ఆ పెళ్ళిని హీరో ఎలా తప్పించుకున్నాడు, 8 వేల గజాల స్థలం అమ్మకం విషయంలో తన తండ్రి మీద పడ్డ అభాండాన్ని ఎలా చెరిపేసుకున్నాడన్నది మిగతా కథ.
దండు శివరామరాజు
దండు శివరామరాజు ఆంధ్రప్రదేశ్ మాజీ మంత్రి. అత్తిలి శాసనసభ్యునిగా పనిచేశారు. ఆయన తెలుగు దేశం పార్టీ నాయకులు.
శివరామరాజు గారి స్వగ్రామం పశ్చిమ గోదావరి జిల్లాలోని మందలపర్రు గ్రామం. ఆయన 1936, జూలై14 న పెనుమంట్ర మండలం పొలమూరులో పేద కుటుంబంలో జన్మించారు. అతి చిన్న స్దాయి నుండి అం చెలంచెలుగా ఎదిగి రాష్ట్ర రాజకీయాల్లో ఆదర్శవంతమైన పాత్ర పోషించారు. చింతలపాటి వరప్రసాదమూర్తి రాజు స్ధాపించిన విద్యాసంస్ధల్లో డ్రిల్‌ టీచర్‌గా సామాన్య వృత్తి ప్రారంభించి ఉపాధ్యాయ నియోజకవర్గం నుండి రెండు సార్లు శాసనమండలి సభ్యుడుగా ఎన్నికయ్యారు. 1975 నుండి 1984 వరకు శానసమండలి సభ్యులుగా పనిచేశారు. 1985లో టిడిపిలో చేరారు. 1989 నుండి మూడు సార్లు శాసనసభ్యులుగా ఎన్నికయ్యారు.
శాసనమండలి సభ్యుడిగా శివరామరాజు విద్యాసేవ చేసారు. ఆ తరువాత తెలుగుదేశం పార్టీలో చేరిన శివరామరాజు పశ్చిమగోదావరి అత్తిలి శాసనసభకు మూడు సార్లు ఎన్నికయ్యారు. తెలుగుదేశం పార్టీలో కీలకపాత్ర పోషిస్తూ పార్టీ కోసం ఆయన ఎంతో కృషి చేసారు. చంద్రబాబు ప్రభుత్వంలో 1999 నుండి 2004 వరకు రాష్ట్ర దేవాదాయ ధర్మాదాయ శాఖా మంత్రిగా ఆదర్శవంతంగా, నీతి నియమాలతో పనిచేసారు. దేవాదాయ శాఖలో శివరామరాజు సంస్కర ణలు తీసుకురావడానికి కృషి చేసారు.
టీడీపీ ప్రభుత్వ హయాంలో ఆయన దేవాదాయ శాఖ మంత్రిగా పనిచేశారు. శిమరామరాజుకు వారసులు లేకపోవడంతో తన ఆస్తులను దాన ధర్మాలకు ధారాదత్తం చేశారు. శివరామరాజు తన పేరిట ఉన్న 11 ఎకరాల భూమిలో 9 ఎకరాలను వివిధ దేవస్థానాలు, మిత్రులు, తెలుగుదేశం పార్టీకి రాసి ఇచ్చారు. బువ్వనపల్లి గ్రామంలో ఉన్న ఉమా మార్కెండేయస్వామి ఆలయానికి రెండెకరాల భూమి, పెనుమంట్ర మండలం పోలమూరు గ్రామంలోని ఉమామార్కండేయస్వామి ఆలయానికి ఒక ఎకరం భూమి, అత్తిలిలోని వల్లీ సుబ్రహ్మణ్యేశ్వరస్వామి ఆలయానికి ఒక ఎకరం వితరణగా ఇచ్చారు.
గుడపల్లి పల్లిపాలెం
గుడపల్లి పల్లిపాలెం, తూర్పు గోదావరి జిల్లా, మలికిపురం మండలానికి చెందిన గ్రామము... పిన్ కోడ్: 533 244. 
2001 వ.సంవత్సరం జనాభా లెక్కల ప్రకారం గ్రామ జనాభా8,526. ఇందులో పురుషుల సంఖ్య 4,277, మహిళల సంఖ్య 4,249, గ్రామంలో నివాసగృహాలు 2,165 ఉన్నాయి.
ఉర్సులా కె.లిగూన్
ఒక యూనివర్శిటీ ప్రొఫెసర్ కి ఒక బాలల కథా రచయిత్రికి జన్మించిన ఉర్సులా కె.లిగూన్ సహజంగానే కథా రచనపై చిన్న నాటినుండే అభిరుచి అలవడింది. ఈమె వ్రాసిన ప్రతి రచనా ఇంచుమించు ఏదో ఒక బహుమనో, సత్కారాన్నో సాధించి పెట్టింది. మీకు కథలెక్కడినుండి వస్తాయని ఎవరైనా అడిగితే ... "సింపిల్, దోస్తోవిస్కీని మరిచిపోతూ, సైన్ బోర్డులను తిరగ చదువుతూ... ఆలోచిస్తా..." అని చెపుతుంది.
ఉర్సులా తండ్రి కాలిఫోర్నియా విశ్వవిద్యాలయం (బర్కిలి) లో ప్రముఖ ఆంత్రోపాలజిస్టు ఆల్ఫ్రెడ్ లూయీక్రోబర్. తల్లి థియొడోరా. బాలల సాహిత్య రచయిత్రి. ఈ దంపతులకు ఈమె అక్టోబరు 1929 లో అమెరికాలో జన్మించారు. విద్యావంతులైన తల్లి దండ్రుల కారణంగా... సమాజాన్ని శాస్త్రీయ దృక్పథంతో చూడడము, సాహిత్యాభినివేశమూ ఉర్సులాకు బాల్యంనుండే అలవడ్డాయి. చిన్నప్పుడు తండ్రి వళ్ళో కూర్చొని అమెరికన్ ఆదివాసుల జీవిత పద్ధతుల గురించి చెప్పగా విన్న కబుర్లు, తల్లివ్రాసిన పిల్లల కథలు ఆమెను బాగా ప్రభవితం చేశాయి.
రాడ్ క్లిప్ కాలేజ్, కొలంబియా యూనివర్సిటీల్లో విద్యాభ్యాసము చేసిన ఈమె మద్య యుగాల నాటి యూరోపియన్ సాహిత్యం మీద పరిశోధన చేసింది. రచనలు చేస్తూనే మెర్సర్ యూనివర్సిటీ, యూనివర్సిటీ ఆప్ ఖడాహో, పాసిపిక్, వాషింగ్ టన్, పోర్డ్ లాండ్ స్టేట్, రీడింగ్, కాలిపోర్నియా టులాన్ విశ్వవిద్యాలయాల్లో బోధనా వృత్తిని చేపట్టింది.
సైన్స్ ఫిక్షన్ అంటే రేపటి కథ. ఉర్సులా తొలి రచనలు సైన్సు ఫిక్షన్ అభిమానుల్ని మాత్రమే అకర్షించినా తన రచన "ది లెప్ట్ హాండి ఆఫ్ డార్క్ నెస్ "తో ఆమె పరిది అధిగమించి సాహిత్య విమర్శకుల మన్ననలను కూడా పొందింది.
అమెరికా రచయిత అయిన ఉర్సులా... తన రచనలకు ప్రేరణ... టాల్ స్టాయి, చెహోవ్, వర్జీనియా వుల్ఫ్ అంటుంది. వారి ప్రేరణతో ఈమె అనేక విలక్షణమైన రచనలు చేసింది. ఇంకా చేస్తూనే ఉంది. మీకు కథలెక్కడినుండి వస్తాయి? అని అడిగితే... ఉర్సులా... "సింపిల్... దోస్తోవ్ స్కీని మరచిపోతూ, సైన్ బోర్డులను తిరగ చదువుతూ ... ఆలోచిస్తానని చెప్తోంది.
"ప్లానెట్ ఆప్ ఎకైస్ ల్ (1966) "సిటీ ఆప్ ఇల్యూషన్స్ " (1967) "పోర్ వేస్ టు ఫర్ గివ్ నెస్ "1997 " ది డిస్పోసెస్డ్" 1997 మొదలగునవి ఈమె వ్రాసిన వాటిలో ఉత్తమైనవిగా ఎంపికయ్యాయి. యువత కొరకు వ్రాసిన "ఎ విజర్డ్ ఆఫ్ ఎర్త్ సీ" 1968 " థె టూంబ్స్ ఒఫ్ ఆట్వాణ్' 1971, "ధి ఫారెస్ట్ షోర్ " 1972 రచనలను విమర్శకులు ప్రశంచించారు. 
ఈమె చేపట్టిన ప్రతిరచనా ఇంచుమించు ఏదో ఒక బహుమతికి లేదా ఒక సత్కారానికి ఎంపికయింది. ఈమెకు మొత్తం అయిదు హ్యూగో అవార్డులు, గాండాల్స్ అవార్డ్ (1979) నెబ్యూలా అవార్డులు 5 లభించాయి. ఈ నెబ్యులా అవార్డులు సైన్స్ ఫిక్షన్ కథలకు ఇచ్చే బహుమతులు. ఇవిగాక జూకేట్ హైడింగర్, కాఫ్కా బహుమతులు (1986) పుష్కార్డ్ ప్రైజ్ (1991) నేషనల్ బుక్ అవార్డులు కూడ ఈమెకు లభించాయి.
ముక్తవరం పార్థసారధి సంకలనం చేసి ప్రచురించిన "ప్రపంచ రచయిత్రుల కథలు " అనే పుస్తకము.
ఆంధ్రప్రదేశ్ రాష్ట్ర మంత్రులు (2014-2019)
ఆంధ్ర ప్రదేశ్ రాష్ట్ర పరిపాలనకి ములస్తంభం ఆంధ్ర ప్రదేశ్ రాష్ట్ర కాబినెట్.
జూన్ 8, 2014 న సంయుక్త రాష్ట్రల గవర్నర్ ఈ.ఎస్.ఎల్.నరసింహన్ ఆంధ్రప్రదేశ్ రాష్ట్ర కాబినెట్ చేత ప్రమాణ స్వీకారం చేయించారు. ముఖ్యమంత్రితో కలిపి మొత్తం 20 మంది మంత్రులు ప్రమాణం చేసారు. ఆంధ్ర ప్రదేశ్ రాష్ట్రానికి 23వ ముఖ్యమంత్రిగా శ్రీ నారా చంద్రబాబు నాయుడు ప్రమాణం చేసారు. ఆంధ్ర ప్రదేశ్ రాష్ట కాబినెట్ మంత్రులని క్రింద పట్టికలో చూపబడింది.
సొగసు చూడతరమా (కీర్తన)
సొగసు చూడ తరమా "కన్నడ గౌళ" రాగంలో త్యాగరాజు తెలుగులో వ్రాసిన కృతి. 
ఈ కీర్తన పదాలు ఎందరో సినీ గేయ రచయితలను ఆకర్షించాయి. 
ఈ కృతి కొన్ని సినిమాలలో యథాతథంగా కొన్ని చోట్ల రూపాంతరం చెంది కనిపిస్తుంది.
http://sahityam.net/w/index.php/Sogasu_Jooda
పేరాల పట్టణము
పేరాల ప్రకాశం జిలా చీరాల మండలానికి చెందిన ఒక పట్టణం. పిన్ కోడ్ నం. 523 157., ఎస్.ట్.డి.కోడ్ = 08594.
పేరాలకు చెందిన మురళీకృష్ణ అను 9వ తరగతి విద్యార్థి, ఏ-4 సైజు కాగితాలతో వివిధ రకాల వస్తువులు తయారుచేయుచూ అందరినీ అబ్బురపరచుచున్నాడు. హంస, బంతి, జాతీయ జండా, ఫ్లెక్సిబుల్ బాల్, తామర, వివిధ రకాల పుష్పాలు రూపొందించుచున్నాడు. భారతదేశం 2015 వ సంవత్సరంలో క్రికెట్టులో ప్రపంచకప్పు గెలవాలని కాంక్షించుచూ, 360 కాగితాలు, పిన్నులు, జిగురు ఉపయోగించి, ప్రపంచకప్పు నమూనాను, అన్ని దేశాల రంగులతో తీర్చిదిద్దినాడు. [1]
స్వాతంత్ర్యోద్యమ కాలంలొ ఆంధ్రప్రదేశ్ చరిత్రలోనే కాకుండా భారతదేశ చరిత్రలోనే ప్రముఖంగా పేర్కొనే బ్రిటీష్ వ్యతిరేక ఉద్యమంగా పేరుపడిన చీరాల పేరాల ఉద్యమం ప్రస్తుతం ప్రకాశం జిల్లాలో ఉన్న చీరాలలో దుగ్గిరాల గోపాలకృష్ణయ్య ఆధ్వర్యంలో జరిగింది. బ్రిటీష్ ప్రభుత్వం 1919లో చీరాల-పేరాల గ్రామాలను కలిపి పురపాలక సంఘంగా చేయడంతో ప్రజలపై పన్నుల భారం అధికమై పురపాలక సంఘం రద్దు చేయాలని ఉద్యమించారు.
ప్రస్తుతం ప్రకాశం జిల్లా లో ఉన్న చీరాల, పేరాల గ్రామాల జనాభా ఆ కాలంలో 15000. జాండ్రపేట, వీరరాఘవపేట గ్రామాలను చీరాల, పేరాలతో కలిపి చీరాల యూనియన్ అని వ్యవహరించే వారు. ఈ యూనియన్ నుంచి ఏడాదికి నాలుగు వేల రూపాయలు వసూలయ్యేవి. మద్రాసు ప్రభుత్వం 1919 లో చీరాల-పేరాలను మున్సిపాలిటీగా ప్రకటించింది. పన్ను ఏడాదికి 40,000 రూపాయలయ్యింది. సౌకర్యాలు మాత్రం మెరుగు పడలేదు. ఇక్కడ ఉన్న నేతపని వారు, చిన్నరైతులు పన్ను చెల్లించలేక మున్సిపాలిటీని రద్దు చేయాలని ప్రభుత్వానికి ఎన్నో వినతి పత్రాలు సమర్పించారు. ఫలితం లేదు. దాంతో వారు దుగ్గిరాల గోపాలకృష్ణయ్య నాయకత్వంలో ఆందోళన ప్రారంభించారు. గోపాలకృష్ణయ్య వేయిమంది సభ్యులతో రామదండు అనే వాలంటీర్ సంస్థను ఏర్పాటు చేశారు. విజయవాడ కాంగ్రెస్ సమావేశాల సందర్భంగా గాంధీ వచ్చినపుడు గోపాలకృష్ణయ్య ఆయనకు సమస్య వివరించాడు. గాంధీ చీరాలను సందర్శించి ఊరు ఖాళీ చేసిపోతే మున్సిపాలిటీ దానంతట అదే రద్దవుతుందని ఆలోచన చెప్పాడు. గోపాలకృష్ణయ్య చీరాల, పేరాల ప్రజలను ఊరు ఖాళీచేయించి దాని పొలిమేర అవతల రామ్‌నగర్ పేరుతో కొత్త నివాసాలు ఏర్పర్చినాడు. అక్కడ 11 నెలలపాటు కష్ట నష్టాలని అనుభవించారు. ఉద్యమానికి కావలసిన విరాళాలను సేకరించడానికి గోపాలకృష్ణయ్య బరంపురం వెళితే ప్రభుత్వం ఆయన్ను నిర్భందించి ఒక సంవత్సరం పాటు జైలు శిక్ష విధించింది. దీంతో చేసేదేమీ లేక ప్రజలు తమ నివాసాలకు తిరిగి వెళ్ళాల్సి వచ్చింది.
[1] ఈనాడు ప్రకాశం; 2015,మార్చి-17; 7వపేజీ.